
פרק א'
ש. מה שאלו בני ישראל את הקב"ה לאחר מות יהושע ?
ת. בני ישראל שאלו את הקב"ה, האם להמשיך לכבוש את הערים  המיושבות בכנעניים, ואם כן מי מהשבטים יכבוש ראשון.
ש. באיזו דרך שאלו בני ישראל את הקב"ה ?
ת. בני ישראל שאלו את הקב"ה באורים ותומים.
ש. מה הקב"ה ענה לבני ישראל ?
ת. הקב"ה ענה לבני ישראל, שימשיכו לכבוש את הכנעני, ושיהודה יכבוש ראשון בנחלתו.
ש. ממי ביקש יהודה עזרה לכבוש את הכנעני בנחלתו ?
ת. יהודה ביקש עזרה משמעון, שיעזור לו לכבוש את הכנעני בנחלתו.
ש. מדוע יהודה ביקש עזרה דווקא משמעון ?
ת. משום ששמעון קיבל את נחלתו בתוך נחלת שבט יהודה.
ש. מה הציע יהודה בתמורה לעזרתו של שמעון ?
ת. יהודה הציע לשמעון, להשיב לו טובה ולעזור לו לכבוש את הכנעני בנחלתו.
ש. איזו עיר כבשו יהודה ושמעון תחילה ?
ת. יהודה ושמעון כבשו את העיר 'בזק'.
ש. כמה אנשים הרגו יהודה ושמעון בבזק ?
ת. יהודה ושמעון הרגו בבזק עשרת אלפים איש.
ש. את מי מצאו יהודה ושמעון בתוך העיר בזק ?
ת. את אדני (מלך) בזק.
ש. אלו עמים באו לעזור לאנשי בזק על אף שלא היו מיושבי העיר ?
ת. הכנעני והפריזי.
ש. מה עשו אנשי יהודה לאדני בזק ?
ת. קצצו את בהונות ידיו ורגליו, כדי שלא יוכל להילחם או לברוח.
ש. מה אמר אדני בזק לאנשי יהודה כשקצצו את בהונותיו ?
ת. אדני בזק אמר לאנשי יהודה "אני קיצצתי את בהונותם של שבעים מלכים, ולכן נענשתי מידה כנגד מידה שיקצצו את בהונות ידי ורגלי".
ש. איזו עיר כבשו יהודה ושמעון לאחר שכבשו את בזק ?
ת. את העיר ירושלים.
ש. עם מי נלחמו אנשי יהודה ושמעון בירושלים ?
ת. עם אנשי העיר. את מלכם הרג יהושע.
ש. מה עשו יהודה ושמעון לירושלים לאחר שהרגו את אנשיה ?
ת. שרפו את העיר.
ש. להיכן הלכו אנשי יהודה לאחר מכן ?
ת. אנשי יהודה הלכו לכבוש את הכנעני, שישב בהר, בנגב, ובשפלה.
ש. היכן התיישבו הבנים של יתרו בארץ ?
ת. הבנים של יתרו התיישבו ליד יריחו, במחיצת הכנעניים בני המקום.
ש. מה אמרו אנשי יהודה לבני יתרו ?
ת. אנשי יהודה אמרו לבני יתרו "כעת אנחנו נלחמים עם הכנעניים שנמצאים לידכם, אנו מבקשים מכם לעבור למקום אחר, פן תיפגעו במלחמה".
ש. להיכן עברו בני יתרו ?
ת. בני יתרו עברו למדבר יהודה, ליד העיר ערד.
ש. היכן עזר יהודה לשמעון לכבוש את נחלתו ?
ת. יהודה עזר לשמעון, להילחם עם אנשי העיר צפת.
ש. מה עשו יהודה ושמעון לאנשי העיר צפת ?
ת. יהודה ושמעון הרגו את אנשי העיר צפת, והחרימו את כל רכושם.
ש. כיצד קראו לעיר צפת לאחר שהרגו את אנשיה והחרימו את רכושם של אנשי העיר ?
ת. לעיר צפת קראו 'חרמה', על שם שהחרימו את כל אשר בה.
ש. אלו ערים כבשו יהודה ושמעון לאחר שכבשו את העיר צפת ?
ת. יהודה ושמעון כבשו את הערים עזה, אשקלון, ועקרון.
ש. מדוע בעזה אשקלון ועקרון נאמר רק "וילכוד יהודה" ולא "ויורש, או ויחרם" ?
ת. משום שהפלשתים נשארו לשבת בערים הללו, ויהודה לא גירשם.
ש. אלו ערים יהודה לא הצליח לכבוש ?
ת. הערים הנמצאים בעמק השפלה, יהודה לא הצליח לכבוש, מפני שאנשיהם היו חזקים מאוד.
ש. איזה חלק לא הצליחו להוריש בירושלים ?
ת. החלק של נחלת בנימין, היכן שישבו היבוסים, בנימין לא הצליח לרשת אותם.
ש. איזו עיר הלכו לכבוש מנשה ואפרים ?
ת. מנשה ואפרים הלכו לכבוש את בית-אל.
ש. כיצד קראו לבית-אל לפני ?
ת. לוז. משום שגדלו בה אגוזים דקים – לוזים.
ש. האם אנשי אפרים ומנשה ידעו היכן הפתח של העיר בית-אל ?
ת. לא. פתח העיר היה מוסתר, אנשי אפרים ומנשה לא ראו אותו.
ש. כיצד גילו מנשה ואפרים את פתח העיר ?
ת. אנשי אפרים ומנשה ראו איש יוצא מהעיר, ואמרו לו "גלה לנו את מקום פתח העיר, ואנו בתמורה לא נהרוג אותך כשנכבוש את העיר".
ש. מה ענה להם האיש ?
ת. האיש גילה להם, שיש עץ לוז גדול שהיה בו חור, דרכו נכנסים למערה, ומהמערה נכנסים לעיר.
ש. מה עשה האיש שניצל ?
ת. האיש שניצל הלך לארץ החיטים, בנה שם בתים, עד שנהפכו לעיר, וקרא לעיר לוז, על שם עירו הראשונה.
ש. אלו ערים לא כבשו שבט מנשה ?
ת. שבט מנשה לא כבשו את הערים: בית שאן, תענך, דור, יבלעם, ומגידו.
ש. מדוע שבט מנשה לא כבש את הערים הללו ?
ת. משום שבני מנשה התרשלו במצוות הבורא, לרשת את הארץ.
ש. מדוע בספר יהושע כתוב "ולא יכלו בני מנשה להוריש את הערים האלה" ?
ת. משום שבזמן יהושע, בני מנשה לא יכלו להוריש את אותם ערים, אך בזמן השופטים כן יכלו להוריש, אך התרשלו במצוות הבורא.
ש. איזו עיר לא הוריש שבט אפרים ?
ת. שבט אפרים לא הוריש את הכנעניים שישבו בעיר גזר, אפילו שיהושע הכה את מלכם כשבאו לעזור ללכיש, הכנעניים בגזר ישבו בנחלת אפרים.
ש. אלו ערים לא כבש שבט זבולון ?
ת. שבט זבולון לא כבש את הערים קטרון, ונהלול. 
ש. כיצד נקראת העיר קטרון ?
ת. ציפורי, על שם שיושבת בראש ההר כציפור.
ש. אלו ערים לא כבשו שבט אשר ?
ת. שבט אשר לא כבשו את הערים: עכו, צידון, אחלב, אכזיב, חלבה, אפיק, ורחוב. ערים גדולות ומרובות אוכלוסין. 
ש. מי שלט בנחלת אשר ?
ת. הכנעניים שלטו בנחלת אשר.
ש. אלו ערים לא ירשו שבט נפתלי .
ת. שבט נפתלי לא ירשו את הערים: בית-שמש, ובית-ענת.
ש. מדוע יושבי העיר בית שמש ובית ענת שילמו מס לשבט נפתלי, הרי הם היו הרוב ?
ת. יושבי העיר בית שמש ובית ענת, שילמו מס לשבט נפתלי, על אף שהיו הרוב, משום שפחדו משבט נפתלי, שילחמו בהם ויגרשום.
ש. להיכן הצליחו האמוריים לגרש את שבט דן ?
ת. האמוריים הצליחו לגרש את שבט דן, לכיוון ערי ירושלים, ולא נתנו להם להתיישב בעמק השפלה הפנימית.
ש. אלו שבטים עזרו לשבט דן לשלוט על האמוריים ?
ת. מנשה ואפרים עזרו לשבט דן לשלוט על האמוריים, ולקחת מהם מס.
פרק ב'
ש. "ויעל מלאך ה' " מיהו מלאך ה' ?
ת. פינחס.
ש. היכן פינחס אמר את נבואתו לבני ישראל ?
ת. במקום שנקרא "הבוכים".
ש. מדוע נקרא המקום בשם זה ?
ת. משום שבני ישראל בכו, לאחר ששמעו את נבואת פינחס.
ש. מה הזהיר הקב"ה את בני ישראל כשנכנסו לארץ ?
ת. הקב"ה הזהיר את בני ישראל, לא להתחבר עם הגויים בארץ, לא לנהוג כמותם, ולא ללמוד ממעשיהם. אלא לגרשם מארצם, ולהשמיד את פסליהם.
ש. האם בני ישראל שמעו בקול ה' ?
ת. בני ישראל לא גירשו את כל הגויים יושבי הארץ, ואף למדו ממעשיהם.
ש. מה עשה הקב"ה כשראה את בני ישראל מתחברים עם הגויים ?
ת. הקב"ה גרם לגויים לצוד את בני ישראל, ולא עזר לבני ישראל להילחם בגויים, בני ישראל נסחפו אחריהם, לעבוד איתם עבודה זרה.
ש. מה עשו בני ישראל כששמעו את נבואת פינחס ?
ת. בני ישראל בכו.
ש. מדוע בני ישראל זבחו זבחים ?
ת. בני ישראל זבחו זבחים, כדי להראות שרק את הקב"ה הם עובדים, ולכפר על חטאתם שלא גירשו את יושבי הארץ.
ש. האם בני ישראל שמעו בקול ה' בתקופת יהושע ?
ת. כן. 
ש. מדוע הפסוק אומר "וכל ימי הזקנים אשר האריכו ימים אחרי יהושע" ולא "האריכו שנים" ?
ש. משום שהזקנים לא האריכו שנים לאחר מות יהושע, מפני שלא הספידו אותו כראוי.
ש. מדוע החלקה בה נקבר יהושע נקראת "תמנת חרס" ?
ת. משום שעל קיברו העמידו תמונת חרס של השמש, שאמרו עליו האנשים "חבל על אדם שהעמיד שמש דום בגבעון, ומוטל בקבר".
ש. האם בדור שלאחר מות יהושע בני ישראל שמעו בקול ה' ?
ת. לא.
ש. מהם "בעל" "ועשתרות" ?
ת. בעל – פסל בדמות איש. עשתרות – פסל בדמות אישה ונקבת צאן.
ש. מה עשה הקב"ה לבני ישראל שלא שמעו בקולו והחלו לעבוד עבודה זרה ?
ת. הקב"ה נתן את הגויים בידיהם, והגויים שעבדו אותם.
ש. כיצד ניצלו בני ישראל ?
ת. הקב"ה שלח להם שופטים שיוכיחו אותם, בני ישראל קיבלו את התוכחה, חזרו בתשובה, והקב"ה הציל אותם מידי הגויים.
ש. האם בני ישראל נשארו באמונתם תמיד ?
ת. לא, מיד לאחר מכן, שוב חזרו בני ישראל למעשיהם הרעים, והחלו שוב לעבוד עבודה זרה לאחר מות השופט.

 פרק ג'
ש. מדוע הקב"ה השאיר בארץ גויים ?
ת. משום שהקב"ה רצה לראות, האם בני ישראל יישארו איתנים באמונתם, ולא יסחפו אחר מעשיהם של הגויים.
ש. מדוע הניסיון של הדור הזה היה יותר גדול מהניסיון של הדור הקודם ?
ת. משום שהדור הזה לא ראה את כל הניסים שהקב"ה עשה לבני ישראל, איך הקב"ה נלחם לבני ישראל בכל המלחמות.
ש. אלו גויים נשארו בארץ ישראל ?
ת. חמשת סרני הפלשתים: עזה, אשקלון, אשדוד, עקרון, וגת.
ש. מדוע הפסוק מונה את עזה, אשקלון, ועקרון, הרי יהודה כבש אותם בימי יהושע ?
ת. יהודה אכן כבש את עזה, אשקלון, ועקרון, בימי יהושע, אך לאחר מספר שנים, חזרו הפלשתים לעירם, ולא יכלו בני יהודה לכובשם שנית.
ש. אלו עוד גויים נשארו בארץ ישראל ?
ת. הכנעני, הצידוני, והחיוי, יושבי הר הלבנון.
ש. אלו שישה עמים מוזכרים בפסוק ה' שבקרבם ישבו בני ישראל ?
ת. הכנעני, החיתי, האמורי, הפריזי, החיוי, והיבוסי.
ש. כיצד חטאו בני ישראל עם הגויים ?
ת. בני ישראל לקחו את בנותיהם של הגויים לנשים, ונתנו את בנותיהם להם לנשים, וכן עבדו עבודה זרה, ושכחו את הקב"ה.
ש. כיצד העניש הקב"ה את בני ישראל באותו הדור ?
ת. הקב"ה נתן את בני ישראל ביד כושן רישעתיים, מלך ארם נהרים.
ש. כמה שנים השתעבדו בני ישראל עבור כושן ?
ת. שמונה שנים.
ש. היכן שכנה ארם נהרים ?
ת. בין שני נהרות – פרת וחידקל.
ש. מה עשו בני ישראל כשהשתעבדו לכושן רשעתיים ?
ת. בני ישראל זעקו והתפללו אל הקב"ה, שיושיע אותם ממנו.
ש. האם הקב"ה שמע את זעקתם ?
ת. כן, הקב"ה מינה את עתניאל בן קנז, שילחם בכושן רשעתיים, ויציל את בני ישראל מידו.
ש. מי היה אחיו של עתניאל בן קנז ?
ת. כלב בן יפונה.
ש. כמה שנים היה שלום בארץ ?
ת. ארבעים שנה, עד שמת עתניאל בן קנז.
ש. מה עשה הקב"ה כשבני ישראל שוב חטאו ?
ת. הקב"ה שלח עליהם את עגלון מלך מואב שילחם איתם.
ש. צאצא של מי היה עגלון ?
ת. עגלון היה צאצא של לוט.
ש. היכן התגורר עגלון ?
ת. עגלון התגורר מזרח דרום לים המלח.
ש. ממי ביקש עגלון שיצטרף אליו להילחם בבני ישראל ?
ת. עגלון ביקש מעמון ועמלק להצטרף אליו להילחם בבני ישראל.
ש. איזו עיר ירש עגלון ?
ת. עגלון נלחם בבני ישראל וירש את עיר התמרים.
ש. מהי עיר התמרים ?
ת. עיר התמרים נבנתה לאחר כיבוש יריחו, מכיוון שיהושע אסר לבנות שוב את יריחו, בנו עיר ליד יריחו, וקראו לה עיר התמרים.
ש. כמה שנים השתעבדו בני ישראל לעגלון ?
ת. שמונה עשרה שנה.
ש. מה עשו בני ישראל ?
ת. בני ישראל זעקו אל ה', שיושיע אותם מעגלון.
ש. האם הקב"ה שמע את זעקתם ?
ת. כן, הקב"ה שלח להם את אהוד בן גרא שיצילם.
ש. מאיזה שבט היה אהוד בן גרא ?
ת. משבט בנימין.
ש. באיזו יד השתמש אהוד בן גרא ?
ת. אהוד בן גרא השתמש בידו השמאלית, משום שידו הימנית הייתה פגועה.
ש. מה שלחו בני ישראל לאהוד בן גרא ?
ת. בני ישראל שלחו בידו של אהוד בן גרא מתנות יקרות, שימסרם לעגלון מלך מואב.
ש. מה הכין אהוד בן גרא בנוסף למתנות ?
ת. אהוד בן גרא הכין חרב עם להב משני צדדי החרב, כדי שתחדור במהירות לגוף.
ש. "גומד אורכה" מה פירוש המילה גומד ?
ת. גומד זו מידת אמה מוקטנת כ-40 ס"מ.
ש. היכן הניח אהוד את החרב ?
ת. אהוד חגר את החרב על ירך ימינו, כדי שישלפנה בידו השמאלית שבה שלט.
ש. מה עשה אהוד לאחר שהביא את המנחה לעגלון ?
ת. אהוד שלח את האנשים שעזרו לו לסחוב את המנחה לביתם, כדי שיספיקו לברוח, והוא הלך למחצבה שנמצאת בגילגל.
ש. מהי מחצבה ?
ת. מקום חציבת אבנים.
ש. מה עשה אהוד לאחר מכן ?
ת. אהוד חזר חזרה לעגלון, ואמר לו שיש לו דבר סוד לומר לו.
ש. מה עשה עגלון כששמע זאת ?
ת. עגלון הוציא את כל האנשים שהיו בביתו.
ש. היכן ישב עגלון ?
ת. עגלון ישב בחדרו, בקומה השנייה של הבית.
ש. מה אמר אהוד לעגלון ?
ת. אהוד אמר לעגלון "יש לי דבר ה' לומר לך, לכן ראוי שתקום".
ש. מדוע אהוד רצה שעגלון יקום ?
ת. משום שעלון היה איש גדול ועב בשר, ולאהוד היה קשה להורגו כשהוא יושב.
ש. מה השכר שקיבל עגלון בעבור שקם לשמוע את דבר ה' ?
ת. עגלון זכה שביתו רות תהיה אם למלכות ישראל.
ש. היכן תקע אהוד את חרבו ?
ת. אהוד תקע את חרבו בבטנו של עגלון.
ש. מה עשה אהוד לאחר שהרג את עגלון ?
ת. אהוד יצא מחדרו של עגלון, נעל את דלתות חדרו במפתח, ולקח את המפתח עימו.
ש. מה אמרו לעצמם עבדי עגלון כשראו את דלתות חדרו נעולים ?
ת. עבדי עגלון אמרו "כנראה עגלון עושה את צרכיו, ולכן נעל את דלתות חדרו"
ש. מה עשו עבדי עגלון לאחר שחיכו הרבה זמן ועדיין עגלון לא פתח את דלתות חדרו ?
ת. עבדי עגלון פתחו את הדלתות עם מפתח נוסף שהיה להם, וראו את עגלון מוטל על הרצפה מת.
ש. להיכן הספיק אהוד להימלט בזמן הזה ?
ת. אהוד נמלט לחורשת העצים שהייתה בארץ ישראל, ושוב לא יכלו חיילי עגלון לתופסו.
ש. להיכן הלך אהוד ?
ת. אהוד הלך להר אפרים, תקע בשופר עד שנשמעה תקיעתו בכל הר אפרים, כל שבט אפרים ירדו מהרי אפרים לכיוון מעברות הירדן, והתקבצו אל אהוד.
ש. מה אמר אהוד לכל השומעים ?
ת. אהוד אמר להם "ה' עזר לי להרוג את עגלון מלך מואב, בואו איתי להילחם בחיילי מואב כי הקב"ה יתן אותם בידינו".
ש. כמה חיילים ממואב הרגו בני ישראל ?
ת. עשרת אלפים חיילים.
ש. כמה שנים מאז לא היו מלחמות בארץ ?
ת. שמונים שנה.
ש. מי היה השופט החדש לאחר שמונים שנה ?
ת. שמגר בן ענת.
ש. מה עשה שמגר לפלשתים שבאו לבזוז את רכושם של בני ישראל ?
ת. שמגר הרג שש מאות איש מהפלשתים, בעזרת מוט פשוט עם מסמר, בעוד שלפלשתים היו כלי מלחמה ממש.
פרק ד'
ש. האם שמגר בן ענת הצליח להחזיר את בני ישראל בתשובה כשחטאו לאחר מות אהוד בן גרא ?
ת. לא.
ש. ממי סבלו בני ישראל בעקבות חטאם ?
ת. מ-יבין מלך כנען.
ש. כיצד נקראה עיר מלכותו של יבין ?
ת. חצור.
ש. כיצד קראו לשר צבאו של חצור ?
ת. סיסרא.
ש. כמה שנים שלט יבין על בני ישראל ?
ת. עשרים שנה.
ש. מי הייתה נביאה באותה תקופה ?
ת. דבורה.
ש. מה הפירוש "אשת לפידות" ?
ת. א. בעלה של דבורה קראו לו לפידות. ב. דבורה נקראת לפידות משום שמעשיה היו בזריזות ובהתלהבות, כלפידים הבוערים, וכן משום שהייתה עושה פתילות למנורת המשכן שבשילה, ושולחת אותן עם בעלה.
ש. מה היה תפקידה של דבורה הנביאה ?
ת. דבורה הנביאה שפטה את העם, ופסקה דין בין איש לרעהו.
ש. היכן ישבה דבורה לשפוט את העם ?
ת. דבורה ישבה לשפוט את העם מתחת לעץ התמר.
ש. כיצד נקרא העץ שמתחתיו ישבה ?
ת. העץ נקרא "תומר דבורה" על שמה.
ש. מדוע דבורה לא שפטה את העם בביתה ?
ת. דבורה לא שפטה את העם בביתה, כדי שלא יהיה חשש של ייחוד.
ש. מי היה ברק בן אבינועם ?
ת. ברק בן אבינועם שימש את הזקנים כל ימי יהושע, וגם לאחר מיתת יהושע.
ש. איזו נבואה התנבאה דבורה לברק בן אבינועם ?
ת. דבורה אמרה לברק "הקב"ה ציווה שתאמר לבני ישראל להילחם בסיסרא, קח חמשת אלפים איש משבט נפתלי, וחמשת אלפים איש משבט זבולון למלחמה".
ש. מה ענה לה ברק ?
ת. ברק ענה לדבורה, שהוא מוכן לעשות את מה שה' ציוה, רק בתנאי שהיא תבוא איתו לומר לשבטים להילחם בסיסרא, ושהיא תהיה איתם במלחמה, משום שהם לא יקשיבו לו.
ש. מה ענתה לו דבורה ?
ת. דבורה אמרה לברק, שהיא מסכימה לבוא איתו למלחמה, אף שהוא היה צריך ללכת לבד, משום שעכשיו המלחמה תיקרא על שמה ולא על שמו.
ש. מי הלשין לסיסרא שברק ועשרת אלפים איש נמצאים בהר תבור מחכים להילחם איתו ?
ת. חבר, שהיה ממשפחת הקיני מבניו של יתרו.
ש. כמה רכב ברזל גייס סיסרא למלחמה עם בני ישראל ?
ת. תשע מאות רכב ברזל.
ש. איזה נס עשה הקב"ה ?
ת. הקב"ה הפיל בלב סיסרא וחייליו פחד גדול, וכשברק הגיע עם חייליו להילחם איתם, הם פחדו וברחו מיד.
ש. מה עשה סיסרא ?
ת. סיסרא ירד ממרכבתו, משום שהבוץ עיכב את המרכבה, וגם משום שלא רצה שיזהו אותו על פי מרכבתו, וברח לאוהלים של חבר הקיני.
ש. כמה חיילים של סיסרא נהרגו ?
ת. כל החיילים שבאו להילחם עם בני ישראל נהרגו, חוץ מסיסרא שברח.
ש. מי הייתה יעל ?
ת. יעל היית אשתו של חבר הקיני.
ש. מה עשתה יעל כשראתה את סיסרא בורח לכיוון האוהל שלה ?
ת. יעל קראה לסיסרא, ואמרה לו להיכנס לאוהל, כשניכנס סיסרא לאוהל, כיסתה אותו בשמיכה, משום שבגדיו היו רטובים מהגשם.
ש. מה ביקש סיסרא מיעל ?
ת. סיסרא ביקש מיעל לשתות מים.
ש. מה הגישה יעל לסיסרא ?
ת. יעל הגישה לסיסרא חלב, כי רצתה שישן שינה עמוקה.
ש. מה ביקש סיסרא מיעל לאחר ששתה חלב ?
ת. סיסרא ביקש מיעל שתעמוד בפתח האוהל, כדי שאף אדם לא יכנס, ואם ישאל אותה אדם האם יש מישהו באוהל, תאמר לו שאין אף אחד.
ש. מה עשתה יעל לאחר שסיסרא נרדם ?
ת. יעל לקחה את היתד של האוהל, חיברה אליו פטיש, והרגה איתו את סיסרא.
ש. מי הגיע לאוהל של חבר הקיני ?
ת. ברק, הוא חיפש את סיסרא.
ש. מה עשה יבין לאחר ששמע שסיסרא וחייליו מתו ?
ת. יבין נכנע, וחדל לשלוט על בני ישראל.
ש. מה עשו בני ישראל ליבין ?
ת. בני ישראל שלטו על יבין ועל עמו בחוזקה, עד שהרגוהו, וכך פסקה שושלת מלכי כנען.
פרק ה'
ש. מה עשו דבורה וברק ביום שבו נהרג סיסרא ויבין מלך חצור נכנע ?
ת. דבורה וברק שרו והודו לה' על הישועה.
ש. כיצד מתארת דבורה את התקופה שבה בני ישראל לא עשו את רצון ה' ?
ת. דבורה מתארת את התקופה ההיא, שאנשים הפסיקו ללכת בדרכים מרוב פחד מסיסרא וחייליו, וגם מי שכן הלך בדרכים, הלך בדרך עקיפה, כדי לא לפגוש את חייליו של סיסרא.
ש. מדוע האנשים לא גרו בערים שאינם מוקפות חומה ?
ת. משום שפחדו מהבריונים של הכנענים שלא ישדדו אותם.
ש. מדוע דבורה הרגישה שהנבואה ניטלה ממנה ?
ת. משום שהתגאתה ואמרה "עד שקמתי דבורה", כלומר, בזכותי בני ישראל נושעו.
ש. מה עשתה דבורה כשהרגישה שהנבואה ניטלה ממנה  ?
ת. חזרה בה ואמרה "עורי-עורי" כלומר – תשובי להיות ענווה.
ש. כמה חיילים שלח סיסרא להילחם בבני ישראל ?
ת. ארבעים אלף חיילים.
ש. מיהם "חוקקי ישראל" ?
ת. חכמי ישראל.
ש. במה משבחת דבורה את חכמי ישראל ?
ת. דבורה משבחת את חכמי ישראל, שגם במצבים הקשים של שלטון יבין, והתנכלויות סיסרא וחייליו לישראל, המשיכו ללמד את בני ישראל תורה ומוסר בבתי המדרשות.
ש. מה הפירוש "רוכבי אתונות צחורות" ?
ת. דבורה אומרת – "עכשיו השרים והעשירים יוכלו לרכב בדרכים על אתונות לבנות ומכובדות, מבלי שחיילי סיסרא ישדדו אותם".
ש. הסבר "מיני אפרים שרשם בעמלק" !
ת. דבורה משבחת את שבט אפרים, שבאו להילחם בסיסרא, דבורה ציינה שיהושע היה מראשוני שבט אפרים, ועמד בראש ישראל, להילחם בעמלק ברפידים.
ש. הסבר "אחריך בנימין בעממך" !
ת. אחרי יהושע, יהיה שאול המלך שהוא משבט בנימין, שיעמוד בראש הצבא, ויכה את עמלק שיבוא להילחם בבני ישראל.
ש. על איזה שבט התפלאה דבורה מדוע לא בא לעזור להילחם בסיסרא ?
ת. דבורה התפלאה על שבט ראובן, שעברו חלוצים במלחמת כיבוש הארץ, ושהיה בכור האחים, איך נעלמה לו האחריות לאחיו הנלחמים בחלוציהם.
ש. על איזה שבט נאמר ששכן בגלעד ולא בא להילחם עם בני ישראל ?
ת. שבט גד ששכן ליד נפתלי.
ש. מה עשה שבט דן כשבני ישראל נלחמו בסיסרא ?
ת. שבט דן הכניס את ממונו ונכסיו לספינות, כדי שיוכל להימלט בקלות אם סיסרא יגבר על בני נפתלי.
ש. מי עזר לסיסרא במלחמה נגד בני ישראל ?
ת. מלכי כנען.
ש. האם מלכי כנען דרשו מסיסרא תשלום עבור עזרתם לסיסרא במלחמה ?
ת. לא, מלכי כנען שנאו את בני ישראל, ולא היו צריכים תשלום עבור מלחמתם בבני ישראל.
ש. הסבר "הכוכבים ממסילותם נלחמו עם סיסרא" !
ת. הקב"ה שלח להם ברקים, רעמים, ומטר סוחף, ופחד נפל עליהם והחלו לנוס.
ש. הסבר "נחל קישון גרפם" !
ת. מי הנחל עלו על גדותיו, ושטפו את צבא סיסרא.
ש. הסבר "בספל אדירים הקריבה חמאה" !
ת. דבורה משבחת את יעל, שנתנה לסיסרא לשתות חלב, והקריבה לפניו את שומן החלב שישתה, כדי שישן. שהשומן גורם לעייפות ותרדמה.
ש. מה אמרו שרותיה של אימו של סיסרא כשהיא דאגה מדוע בנה לא חוזר מהמלחמה ?
ת. השרות אמרו לה "בטח הוא מתעכב במלחמה, בגלל שהוא מחלק את כל השלל של בני ישראל לחיילים".
ש. איזה שלל היו לוקחים הלוחמים הכנעניים במלחמתם עם בני ישראל ?
ת. כל לוחם כנעני היה לוקח אשה אחת או שתיים מבני ישראל.
ש. הסבר "שלל צבעים לסיסרא" !
ת. החיילים הכנעניים, היו לוקחים במלחמה בגדי צבעוניים רבים עבור סיסרא, כדי להשימם על צווארי הנשים הנלקחות בשלל.
ש. הסבר "ואוהביו כצאת השמש בגבורתו" !
ת. כמו שהשמש מביאה אור וחיים לעולם לאחר לילה חשוך וקר, וכמו אור השמש שהולך ומתחזק עד שמגיע לחצות היום, כך אוהבי ה' יתחזקו ויבורכו עוד ועוד.
ש. כמה זמן לא היו מלחמות בעם ישראל מאז ?
ת. ארבעים שנה.
פרק ו'
ש. "ויעשו בני ישראל הרע בעיני ה' ", מדוע לא נאמר "ויוסיפו" כמו בפעמים הקודמות ?
ת. משום שבפעמים הקודמות, התווספו החטאים החדשים לישנים, ואילו כאן בימי דבורה, בני ישראל חזרו בתשובה, ונמחלו להם כל החטאים.
ש. מה עשה הקב"ה כשבני ישראל חטאו ?
ת. הקב"ה שלח עליהם את מלך מדיין, ששלט בהם שבע שנים.
ש. מה עשו אנשי מדיין לבני ישראל ?
ת. אנשי מדיין בזזו את ממונם ורכושם, והשחיתו את יבולם.
ש. מה עשו בני ישראל כדי להינצל מפני מדיין ?
ת. בני ישראל חפרו מנהרות בערים, והסתירו בהם את ממונם, כדי שאנשי מדיין לא יבזזו אותם.
ש. כיצד אנשי מדיין בזזו את התבואה של בני ישראל ?
ת. כשבני ישראל זרעו תבואה בשדה, אנשי מדיין עמלק וקדם, היו באים עם בהמותיהם לשדה, אוכלים את כל התבואה שגדלה, מחנים שם עם אוהליהם, ולא משאירים שום יבול באדמה.
ש. מה לקחו אנשי מדיין משדות בני ישראל חוץ מהתבואה ?
ת. אנשי מדיין לקחו מבני ישראל גם את בהמותיהם.
ש. מה עשו בני ישראל כשסבלו מעול המדיינים ?
ת. בני ישראל צעקו לקב"ה שיושיע אותם.
ש. "וישלח ה' איש נביא" מי היה האיש ?
ת. פנחס.
ש. כיצד הוכיח פנחס את בני ישראל ?
ת. פנחס אמר לבני ישראל "אתם נמצאים תחת שיעבוד מדיין, משום שלא שמעתם בקול הקב"ה, והלכתם אחרי הגויים.
ש. למי התגלה מלאך ה' ?
ת. לגדעון בן יואש.
ש. היכן התגורר גדעון ?
ת. בעפרה, בנחלת שבט מנשה.
ש. מה היה עיסוקו של גדעון ?
ת. גדעון היה דש חיטים, - מכה בחיטים כדי להפריד את הקליפות מגרעיני החיטה.
ש. מדוע גדעון דש את החיטים בבית הבד ולא בשדה ?
ת. משום שגדעון חשש שמא יתגלה על ידי המדיינים, לכן הוא דש את החיטים בבית הבד, כדי שמיד לאחר הדישה יוכל להחביאם במקום מסתור.
ש. מדוע גדעון נקרא "גיבור החיל" ?
ת. משום שכיבד את אביו יואש, ואמר לו "אתה לא תספיק לברוח אם יבואו המדיינים, לכן אני אחבוט בחיטים, ואוכל לברוח אם יגלוני".
ש. מה אמר המלאך לגדעון ?
ת. ה' עמך.
ש. מה שאל גדעון את המלאך ?
ת. גדעון שאל את המלאך "האם הקב"ה מסייע בידינו כמו שאמרת לי ה' עימך ? אם כן, מדוע אנחנו תחת שיעבוד מדיין?".
ש. איזו זכות לימד גדעון על בני ישראל ?
ת. גדעון אמר למלאך "אם אבותינו היו צדיקים כשיצאו ממצרים, הקב"ה יעשה לנו ניסים בזכותם. ואם אבותינו היו רשעים, כשם שה' עשה להם ניסים בחינם, כך יעשה לנו".
ש. "ויפן אליו ה'" האם הקב"ה דיבר עם גדעון ?
ת. כן, הקב"ה נגלה אל גדעון בנבואה.
ש. מה אמר הקב"ה לגדעון ?
ת. הקב"ה אמר לגדעון "כמו שסנגרת על עם ישראל, כך תמשיך ללמד עליהם סנגוריה, ובזכות זה תושיע את בני ישראל משעבודם".
ש. מה שאל גדעון את הקב"ה ?
ת.גדעון שאל את הקב"ה "איך אוכל להושיע את בני ישראל, הרי אני בא ממשפחה פשוטה משבט מנשה, ואני הצעיר במשפחתי".
ש. מה ענה לו הקב"ה ?
ת. הקב"ה ענה לגדעון, "הסיבה שתוכל להושיע את בני ישראל, היא שאני יהיה איתך, ואתן לך כוח להכות את מדיין בקלות".
ש. מה ביקש גדעון מהקב"ה ? 
ת. גדעון ביקש מהקב"ה, שייתן לו סימן שהוא באמת מדבר איתו, ושיישאר לקבל ממנו מנחה.
ש. מה השיב הקב"ה לגדעון ?
ת. הקב"ה השיב לגדעון, שהוא יחכה לו עד שהוא יכין את המנחה.
ש. איזו מנחה הכין גדעון לקב"ה ?
ת. גדעון הכין גדי עיזים, מצות, ומרק.
ש. מהו פרור ?
ת. קדירה, סוג של סיר.
ש. היכן הניח גדעון את המנחה ?
ת. גדעון הניח את המנחה מתחת עץ האלה, היכן שנגלה אליו ה'.
ש. מה אמר המלאך לגדעון ?
ת. המלאך אמר לגדעון "קח את המנחה, ותניח אותה על הסלע שנמצאת לפנינו, ואת המרק תשפוך, ואל תקריבנו"
ש. מה עשה המלאך לאחר שגדעון הניח את המנחה על הסלע ?
ת. המלאך נגע עם מטהו במנחה, ואז יצאה אש מהסלע, ושרפה את המנחה, ומלאך ה' נעלם.
ש. מדוע גדעון החל לפחד ?
ת. גדעון הבין שהוא באמת ראה את הקב"ה, והחל לפחד שמא אינו ראוי לכך, וחשש למות.
ש. מה ענה ה' לגדעון ?
ת. הקב"ה ענה לגדעון שלא יחשוש למות, והבטיח לו שיחיה בשלום.
ש. מה בנה גדעון ליד הסלע ?
ת. גדעון בנה מזבח לה', להודות לו על הבשורה שיושיעם ממדיין.
ש. כיצד קרא גדעון למזבח ?
ת. גדעון קרא למזבח "ה' שלום" – שהקב"ה מביא לנו שלום בארץ.
ש. מה מצווה הקב"ה את גדעון בלילה ?
ת. הקב"ה מצווה את גדעון, שייקח את השור הצעיר ששייך לאביו, ואת הפר שהקצו אותו מלפני שבע שנים לעבודה זרה, ושיהרוס את המזבח של העבודה זרה ששייך לאביו, ושיקצוץ את עץ האשרה שסוכך על המזבח.      
ש. מה הקב"ה מצווה את גדעון לעשות עם האבנים של מזבח הבעל ששבר ?
ת. הקב"ה מצווה את גדעון לבנות מהאבנים מזבח חדש, להקריב בו קרבנות לה'.
ש. היכן ציווה הקב"ה את גדעון לבנות את המזבח ?
ת. הקב"ה ציווה את גדעון, לבנות את המזבח בשטח הישר שבראש הסלע, ששם אפשר לבנות מזבח.
ש. איזה קרבן מצווה הקב"ה את גדעון להקריב על המזבח ?
ת. הקב"ה מצווה את גדעון להקריב את הפר שהקצו אותו לפני שבע שנים לבעל.
ש. באלו עצים ציווה הקב"ה את גדעון להדליק אש על המזבח ?
ת. הקב"ה ציווה את גדעון, להקריב את הקרבן בעצי האשרה שגדעון קצץ.
ש. אלו שמונה דברים אסורים הותרו באותו יום ?    
ת. 1. להקריב קרבן מחוץ למשכן. 2. להקריב קרבן בלילה. 3. להקריב קרבן בידי זר. 4. כלי אשרה – גדעון קצץ את האשרה, בקוצץ שהשתמשו בו לקצוץ אשרה לעבודה זרה. 5. גדעון בנה לה' מזבח באבני מזבח של עבודה זרה. 6. גדעון השתמש בעצי אשרה (עצים שנוטעו לעבוד זרה). 7. מוקצה – גדעון הקריב את הפר שהוקצה לבעל. 8. נעבד- גדעון הקריב את הפר שסחב משא לבעל.
ש. מדוע גדעון עשה את מה שה' ציווה אותו בלילה ?
ת. משום שגדעון פחד מאביו ומאנשי עירו, שיפגעו בו אם יראו שהוא מנתץ את מזבחם, וכורת את אשרם.
ש. מה עשו אנשי העיר כשקמו בבוקר וראו את המזבח מנותץ ?
ת. אנשי העיר הבינו, שגדעון בן יואש עשה זאת, לכן ביקשו מיואש להוציא את גדעון מחוץ לבית, בכוונה להורגו על המעשה שעשה.
ש. מה ענה יואב לאנשי העיר ?
ת. יואב ענה לאנשי העיר "אם הבעל הוא האלוקים האמיתי, אז הוא בעצמו יעניש את גדעון על מעשהו עוד הלילה".
ש. מדוע יואש דחה את אנשי העיר עד הבוקר למחרת ?
ת. משום שיואש רצה לעזור לבנו גדעון לברוח מאנשי העיר.
ש. כיצד קרא יואש לגדעון באותו היום ומדוע ?
ת. יואש קרא לבנו "ירובעל" – יריב עימו הבעל וינקום בו.
ש. אלו עמים עברו את הירדן כדי להילחם בבני ישראל ?
ת. מדיין, עמלק, ובני קדם.
ש. היכן חנו העמים ?
ת. בעמק יזרעאל.
ש. מה הרגיש גדעון באותו זמן ?
ת. גדעון חש בכוחות גבורה שה' נתן לו.
ש. מה עשה גדעון כדי לקרוא לאנשים לבוא איתו למלחמה בגויים ?
ת. גדעון תקע בשופר.
ש. מי הגיע אחרי גדעון להילחם בגויים ?
ת. כל הגברים ממשפחת אביעזר.
ש. אלו עוד שבטים הצטרפו לגדעון במלחמה ?
ת. השבטים: מנשה, אשר, זבולון, נפתלי.
ש. איזה סימן ביקש גדעון מהקב"ה שיעשה לו כדי להראות לו שאכן ינצח את מדיין במלחמה ?
ת. גדעון ביקש מהקב"ה, שיעשה לו את הסימן הבא: גדעון לקח צמר גזוז, והניח אותו בגורן (מקום שאוספים את התבואה), גדעון אמר לקב"ה "אם רק גיזת הצמר תהיה לחה, ושאר כל המקום מסביב יהיה יבש, זה סימן שננצח את מדיין במלחמה".
ש. מה ראה גדעון כשהגיע בבוקר לגורן ?
ת. גדעון ראה שה' עשה כבקשתו, וגיזת הצמר אכן הייתה רטובה, בעוד ששאר הגורן היה יבש.
ש. איזו עוד בקשה ביקש גדעון מהקב"ה ?
ת. גדעון ביקש שוב מהקב"ה סימן שינצח את המדיינים: הפעם שהגיזה תהיה יבשה, ושאר כל הגורן יהיה רטוב.
ש. האם הקב"ה נענה לבקשתו ?
ת. כן. 

ש. היכן חנו גדעון ואנשיו כשיצאו למלחמה עם הגויים ?
ת. גדעון ואנשיו חנו ליד מעיין 'עין חרוד', מצפון להר גלבוע.
ש. היכן חנו הגויים ?
ת. הגויים חנו צפונית ל-'עין חרוד', מאחורי הגבעה בעמק.
ש. כמה אנשים באו לעזור לגדעון במלחמה ?
ת. כשלושים ושניים אלף איש.
ש. מה אמר הקב"ה לגדעון ?
ת. הקב"ה אמר לגדעון "מספר האנשים שבאו איתך למלחמה הוא גדול, וכשאתם תנצחו במלחמה, האנשים יאמרו שבזכות כוחם ועוצם ידם הם ניצחו, ולא בזכות ה'".
ש. מה ציווה הקב"ה את גדעון ?
ת. הקב"ה ציווה את גדעון, לומר לאנשים שבאו למלחמה "מי שמפחד מאנשי מדיין, שיחזור לביתו" כדי שמספר החיילים יצטמצמו, וכך יודו כולם שניצחו רק בזכות ה'.
ש. כמה אנשים חזרו לביתם לאחר שאמר זאת גדעון ?
ת. עשרים ושניים אלף איש חזרו לביתם, נשארו עשרת אלפים איש.
ש. מדוע הקב"ה ביקש שוב מגדעון לצמצם את מספר הלוחמים שאיתו ?
ת. משום שעדיין, לפי כמות החיילים, בני ישראל יכלו לומר שהם ניצחו בזכות כוחם, ואין כאן נס מוחשי שניצחו בזכות ה'.
ש. כיצד ציווה הקב"ה את גדעון לסנן שוב את החיילים אשר איתו ?
ת. הקב"ה ציווה את גדעון להוריד את החיילים למעיין, ולבקש מהם לשתות מהמעיין, חייל ששתה מהמעיין תוך כדי שהוא כורע על ברכיו, זה סימן שהוא רגיל לכרוע לבעל, ולכן אינו ראוי להילחם, ויחזור לביתו. חייל ששתה בעמידה, זה אומר שאינו רגיל לכרוע לבעל, ולכן ראוי לבוא להילחם.
ש. כמה חיילים נשארו לאחר הסינון השני ?
ת. שלוש מאות איש.
ש. מה מצווה הקב"ה את גדעון לעשות אם אינו מאמין עדיין שהקב"ה ייתן את מדיין בידם ?
ת. הקב"ה מצווה את גדעון, לרדת עם עוזרו בשקט לעמק, לשמוע מה מדברים חיילי מדיין.
ש. מה שמע גדעון כשירד לעמק ?
ת. גדעון שמע חייל מדייני מספר לחברו שהוא חלם חלום: "לחם שעורים מתגלגל במחנה, הופך את אוהלי, ומכה בי בחוזקה". חברו ענה לו "פתרון החלום הוא – חרבו של גדעון תכה בנו בחוזקה, ותהרוג את כולנו, כי ה' נתן אותנו בידיו".
ש. מה עשה גדעון כששמע זאת ?
ת. גדעון השתחווה לה' בהודיה.
ש. לכמה קבוצות חילק גדעון את חייליו ?
ת. לשלוש קבוצות.
ש. מה נתן גדעון לחיילים ?
ת. שופרות, כדים, ולפידים.
ש. באיזה זמן הגיע גדעון עם קבוצת חייליו לאנשי מדיין ?
ת. גדעון הגיע עם חייליו לאנשי מדיין, בתחילת משמרתם האמצעית, כשהתחילו להעיר את השומרים במשמרת האמצעית, להביאם למקום שמירתם.
ש. מה עשו גדעון וחייליו כשהגיעו למדיינים ?
ת. גדעון וחייליו תקעו בשופרות בקול, וניפצו ברעש את הכדים שהיו בידיהם, כדי להפחיד את המדיינים.
ש. מה עשו שני קבוצות החיילים הנותרות של גדעון ?
ת. שני קבוצות החיילים הנותרות, תקעו אף הם בשופרות ביד ימינם, ובשמאלם החזיקו בלפידים הבוערים, וכולם קראו בקול "חרב לה' וגדעון".
ש. מה הפירוש חרב לה' ולגדעון ?
ת. ה' נלחם במדיין, ומסייע לגדעון לנצח במלחמה.
ש. מה עשו המדיינים כששמעו את הקולות ?
ת. אנשי מדיין פחדו פחד נורא, וברחו מפני בני ישראל, מרוב בהלה הרגו אחד את השני, בלי שבני ישראל ילחמו בהם.
ש. מה שלח גדעון למסור לשבט אפרים ?
ת. גדעון שלח שליחים לשבט אפרים, לומר להם לתפוס את המעברות של נהר הירדן, על מנת לתפוס את חיילי מדיין שברחו לשם, כדי לחצות את הנהר חזרה לירדן.
ש. מהם המעברות ?
ת. המעברות הם הגשרים שדרכם אפשר לחצות את הירדן לצידו השני.
ש. אלו שרים הצליחו שבט אפרים לתפוס ?
ת. שבט אפרים תפסו את עורב וזאב, שני שרי מדיין.
ש. היכן הרגו את עורב וזאב ?
ת. את עורב הרגו ליד הסלע, וקראו לסלע "צור עורב". את זאב הרגו ליד היקב, וקראו ליקב "יקב זאב".
ש. מה עשו שבט אפרים עם הראשים של עורב וזאב ?
ת. שבט אפרים הביאו את ראשם של עורב וזאב לגדעון, להראות לו שאכן הרגום. 

ש. מה אמרו אנשי שבט אפרים לגדעון ?
ת. אנשי שבט אפרים התלוננו לגדעון, מדוע הוא קרא לכמה שבטים לבוא לעזור לו במלחמה, ואילו להם הוא לא קרא.
ש. מה ענה להם גדעון ?
ת. גדעון ענה להם, שתרומה שהם תרמו בסוף המלחמה, כשהרגו את עורב וזאב שרי מדיין, ובזכות זה מדיין נכנעו, יותר חשוב ממה שהוא ומשפחתו עשו בתחילת המלחמה.
ש. אחרי מי המשיכו גדעון ושלוש מאות חייליו לרדוף ?
ת. גדעון וחייליו עברו את הירדן לצידו המזרחי, כדי לרדוף אחר מלכי מדיין, זבח וצלמונע, וחייליהם, שברחו לנחלת שבטי ראובן וגד, והזיקו להם. 
ש. היכן שכנה סוכות ?
ת. סוכות שכנה בנחלת גד, בעבר הירדן המזרחי.
ש. מה ביקש גדעון מאנשי סוכות ?
ת. גדעון ביקש מאנשי סוכות לתת לחם לחייליו.
ש. כיצד ניסה גדעון לשכנע את אנשי סוכות לתת לחם לחייליו ?
ת. גדעון אמר לאנשי סוכות "אתם תרוויחו מכך שתיתנו לחיילים לחם, משום שכך יהיה להם כוח לעזור לי במלחמה, להרוג את מלכי מדיין, וכך הם לא ייקחו מכם תבואה ורכוש".
ש. מה ענה אחד משרי סוכות לגדעון ?
ת. אחד משרי סוכות ענה לגדעון בשם כולם "אתה לא תצליח להרוג את מלכי מדיין, משום שהם חזקים, ולכן לא ניתן לך לחם, שלא יתנקמו בנו המדיינים על כך"
ש. מה ענה גדעון לאנשי סוכות ?
ת. גדעון ענה לאנשי סוכות "בגלל שאתם לא נותנים לחם לחיילים, ולא מאמינים שננצח את מלכי מדיין, למרות שעכשיו הקב"ה עשה לנו נס, והרגנו מאה ועשרים אלף חיילים ממדיין. לאחר שאהרוג את מלכי מדיין אעניש אתכם".
ש. איזה עונש אמר גדעון שהוא יעניש את אנשי סוכות ?
ת. גדעון אמר לאנשי סוכות, שהוא יכה אותם על בשרם, עם הקוצים הגדלים במדבר לידם.
ש. ממי ניסה גדעון לבקש לחם בפעם השנייה ?
ת. מאנשי פנואל.
ש. מה ענו לו אנשי פנואל ?
ת. אנשי פנואל ענו לגדען, כמו שאנשי סוכות ענו לו, שהם לא חושבים שהוא יצליח להרוג את אנשי מדיין, והם פוחדים לתת לחייליו לחם, מחשש שהמדיינים יתנקמו בהם.
ש. באיזה עונש אמר גדעון לאנשי פנואל שהוא יעניש אותם לאחר שיהרוג את מלכי מדיין ?
ת. גדעון אמר לאנשי פנואל, שלאחר המלחמה, הוא ינתץ להם את המגדל שהם בנו, כדי לעמוד בראשו, ולהילחם נגד אויביהם.
ש. היכן חנו מלכי מדיין ?
ת. בעיר קרקור.
ש. כמה חיילים נותרו למלכי מדיין ?
ת. חמישה עשר אלף חיילים מבני קדם.
ש. האם החיילים של בני קדם חששו שבני ישראל יבואו להילחם איתם ?
ת. לא, בני קדם לא חשבו שבני ישראל ילכו כל כך רחוק עד קרקור, כדי להרוג אותם.
ש. מי אלו "השוכני באוהלים" ?
ת. השוכני באוהלים הם אנשי קדר וערב, הגרים באוהלים, ורועים את צאנם ליד ישובי בני גד.
ש. מדוע גדעון הלך לקרקור בדרך עיקוף דרך שוכני האוהלים ולא בדרך הישרה ?
ת. גדעון רצה להפתיע את החיילים של בני קדם, לכן בחר ללכת בדרך עיקוף, ולא בדרך הישרה.
ש. מה עשו זבח וצלמונע כשראו את בני ישראל באים לקראתם ?
ת. זבח וצלמונע ברחו כשראו את בני ישראל באים לקראתם.
ש. האם גדעון הצליח לתפוס את זבח וצלמונע ?
ת. כן.
ש. מה עשה גדעון כשחזר מהמלחמה לאחר שתפס את זבח וצלמונע ?
ת. גדעון ביקש מאחד מאנשי סוכות, שיכתוב לו את שמות שרי סוכות וזקניה.
ש. מה ציווה גדעון את זקני סוכות לעשות לכל אנשי סוכות ?
ת. גדעון ציווה את זקני סוכות לקחת קוצים, ולהכות בהם את אנשי מדיין.
ש. מה עשה גדעון לאחר מכן ?
ת. גדעון הלך לפנואל, הרג את מי שנלחם איתו, וניסה למנוע ממנו לשבור את המגדל, ואף שבר להם את המגדל.
ש. מה עשו זבח וצלמונע כשברחו מבני ישראל בעמק ?
ת. זבח וצלמונע הרגו במנוסתם ליד הר תבור את אחי גדעון.
ש. מדוע גדעון שאל את זבח וצלמונע את מי הם הרגו ליד הר תבור ?
ת. משום שגדעון שמע שאחיו נהרגו, אך לא ידע מי הרגם.
ש. מה ענו זבח וצלמונע לשאלתו ?
ת. זבח וצלמונע ענו לגדעון, שהם הרגו ליד הר תבור אנשים שדומים לו, שנראו כבני מלכים.
ש. מה ענה להם גדעון ?
ת. גדעון ענה לזבח וצלמונע "האנשים שהרגתם הם אחים שלי, אילו הייתם משאירים אותם בחיים, לא הייתי הורג אתכם, אלא רק מעמיד אתכם לדין, אך מכיוון שהרגתם אותם, אני אהרוג אתכם מדין גואל הדם".
ש. את מי מצווה גדעון להרוג את זבח וצלמונע ?
ת. גדעון מצווה את בנו בכורו 'יתר', להרוג את זבח וצלמונע.
ש. האם יתר הרג את זבח וצלמונע ?
ת. לא, יתר היה עדיין נער, ופחד להרוג את זבח וצלמונע.
ש. מה אמרו זבח וצלמונע לגדעון ?
ת. זבח וצלמונע אמרו לגדעון "קום אתה והרוג אותנו, כי יותר מכובד שיהרוג אותנו מלך גיבור, ולא נער חלש".
ש. מה עשה גדעון לאחר מכן ?
ת. גדעון הרג את זבח וצלמונע.
ש. מהם השהרונים ?
ת. תכשיט מזהב בצורת ירח, שהיה תלוי בצווארי הגמלים של זבח וצלמונע.
ש. מה אמרו בני ישראל לאחר שגדעון הכניע את מדיין ?
ת. בני ישראל כולם כאיש אחד בלב אחד אמרו "אנחנו מקבלים עלינו את גדעון וזרעו למלך עלינו, כהכרת טובה על שהושיע אותנו מהמדיינים".
ש. מה ענה גדעון לבני ישראל ?
ת. גדעון ענה לבני ישראל "אני ובני לא נמלוך עליכם, הקב"ה הוא שהושיע אתכם והכניע את מדיין, ולכן בקול ה' תשמעו לשמור מצוותיו".
ש. מה נהגו המדיינים לענוד באפם ?
ת. המדיינים נהגו לענוד באפם עגיל מזהב.
ש. מה ביקש גדעון מבני ישראל ?
ת. גדעון ביקש מבני ישראל, שיתנו לו כל אחד נזם זהב שלקח בשלל מהמדיינים.
ש. מה היה משקל הזהב של כל הנזמים שנתנו בני ישראל לגדעון ?
ת. משקל הזהב של כל הנזמים שנתנו בני ישראל לגדעון, היה אלף ושבע מאות דינרי זהב (204 ק"ג).
ש. איזה עוד שלל לקח גדעון ממלכי מדיין ?
ת. גדעון לקח ממלכי מדיין שהרונים – זהב בצורת ירח. נטיפות – שרשרת זהב שירדה עד כנגד הלב. בגדי ארגמן – שלבשו שרי מדיין. וענקות – שרשראות מזהב שהיו שמים על גמליהם.
ש. מה עשה גדעון מכל השלל ?
ת. גדעון עשה תכשיט בדמות אפוד של הכהן הגדול, מכל השלל.
ש. מדוע גדעון עשה תכשיט אפוד מכל השלל ?
ת. גדעון עשה זאת לזיכרון, שכולם יראו את התשועה הגדולה שעשה ה' לישראל, שהרי האפוד היה כבד מאוד רק מנזמי הזהב של המדיינים.
ש. היכן הניח גדעון את האפוד ?
ת. גדעון הניח את האפוד בעירו עפרה, כדי שיראוהו כולם, ויזכרו בנס שה' עשה להם.
ש. מה עשו בני ישראל לאחר מות גדעון ?
ת. בני ישראל עבדו לאפוד, לאחר מות גדעון.
ש. כיצד נענש גדעון ?
ת. גדעון נענש על זה שבני ישראל עבדו לאפוד, בניו נהרגו על ידי אבימלך שהיה אחיהם מאב.
ש. מה עשו שאר המדיינים שנשארו בחיים ?
ת. אנשי מדיין שנשארו בחיים, נכנעו לבני ישראל.
ש. כמה זמן הארץ שקטה ממלחמות כולל שבע שנות שיעבוד מדיין ?
ת. ארבעים שנה.
ש. כמה בנים היו לגדעון ?
ת. שבעים בנים.
ש. איך קרא גדעון לבנו שנולד מפילגשו שבשכם ?
ת. אבימלך.
ש. היכן נקבר גדעון ?
ת. גדעון נקבר ליד קבר אביו יואש, בעפרה, אשר בנחלת משפחתו אביעזר.
ש. מה עשו בני ישראל לאחר מיתת גדעון ?
ת. בני ישראל חזרו לעבוד עבודה זרה.
ש. כיצד קראו בני ישראל לעבודה הזרה שלהם ?
ת. בני ישראל קראו לעבודה זרה שלהם "בעל ברית".
פרק ט'
ש. להיכן הלך אבימלך לאחר מות אביו גדעון ?
ת. אבימלך הלך מהעיר עפרה, עיר מגוריו, לעיר שכם, היכן שהתגוררו אחיו מצד אימו.
ש. מה אמר אבימלך לאנשי העיר שכם ?
ת. אבימלך אמר לאנשי העיר שכם "מה אתם מעדיפים ? ששבעים הבנים של גדעון ימשלו בכם, ואתם תצטרכו לשלם להם מיסים ? או שאני בלבד ימלוך עליכם, ואעשה לכם טובות? שהרי אני קשור אליכם!".
ש. מה נתנו אנשי העיר שכם לאבימלך ?
ת. אנשי העיר שכם נתנו לאבימלך שבעים כסף (336 גרם), כדי לתמוך בו, שהוא יהיה מלך עליהם, במקום בניו של גדעון.
ש. מהיכן השיגו אנשי העיר את הכסף ?
ת. אנשי העיר שכם לקחו את הכסף מהתרומות שאנשים נתנו לאליל – "בעל ברית".
ש. מה עשה אבימלך עם הכסף ?
ת. אבימלך שכר עם הכסף אנשים ריקים ופוחזים, שיעשו כל מה שיורה להם לעשות.
ש. מה עשו אבימלך ואנשיו בעיר עפרה ?
ת. אבימלך ואנשיו תפסו שישים ותשע מבניו של גדעון, והרגו את כולם על אבן אחת.
ש. מי היחיד שנותר מבניו של גדעון ?
ת. יותם, הבן הקטן של גדעון, התחבא וניצל.
ש. מה עשו תושבי העיר שכם ומילוא ?
ת. תושבי העיר שכם ומילוא, הלכו למקום בשם 'אלון מוצב' שנמצא בתחום העיר שכם, ושם המליכו את אבימלך עליהם למלך.
ש. מה עשה יותם כשאמרו לו שאנשי העיר שכם ממליכים את אבימלך ?
ת. יותם עלה להר גריזים, והוכיח את אנשי שכם בצורת משל, על שהמליכו את אבימלך עליהם.
ש. למי ניגשו העצים תחילה במשל של יותם ?
ת. העצים נגשו אל הזית, בבקשה שיסכים להיות מלך עליהם.
ש. מה ענה להם הזית ?
ת. הזית ענה לעצים "איני מוכן להיות מלך עליכם, משום שעלי להיות במיטבי, להוציא שמן משובח, ממנו ידליקו את המנורה, וימשחו בו כוהנים ומלכים. אם אסכים להיות מלך, אהיה מוטרד כל היום להגן עליכם, ולא אוכל להוציא שמן".
ש. ממי ביקשו העצים למלוך עליהם לאחר סירובו של הזית ?
ת. העצים ביקשו מהתאנה שתמלוך עליהם.
ש. מה ענתה להם התאנה ?
ת. התאנה ענתה לעצים "איני מוכנה למלוך עליכם, משום שעלי להוציא פירות מתוקים וטובים, אם אמלוך עליכם, אהיה טרודה להגן עליכם כל היום, ולא אוכל להוציא פירות מתוקים וטובים".
ש. למי פנו העצים לאחר סירובה של התאנה ?
ת. העצים פנו לגפן בבקשה שתסכים למלוך עליהם.
ש. מה ענתה להם הגפן ?
ת. הגפן ענתה לעצים "לא אוכל למלוך עליכם, משום שאני אמורה להוציא יין משובח מפירותי, ואם אמלוך עליכם ענביי יצטמקו מרוב דאגות המלוכה, ולא אוכל להפיק יין משובח מענביי".
ש. למי פנו עצים לאחר סירובה של הגפן ?
ת. העצים פנו לאטד - שיח קוצני שאינו מוציא פירות מאכל.
ש. מה ענה להם האטד ?
ת. האטד ענה לעצים "אם אתם באמת מאמינים שאני ראוי להיות עליכם למלך, אגן עליכם, ואתם תהיו נאמנים לי לחלוטין. אם לא תהיו נאמנים לי לחלוטין, אשרוף את כל עצי היער, כולם ישרפו ואני בתוכם".
ש. מה הנמשל של העצים שבאו לבקש מהזית, התאנה, והגפן שימלכו עליהם ?
ת. הנמשל הוא בני ישראל, שביקשו מגדעון, בנו, ובן בנו, שימלכו עליהם, לאחר שגדעון הביא עליהם ישועה, ושחרר אותם מעול מדיין. גדעון סירב לקבל על עצמו ועל בניו את המלוכה, משום שלא רצה לצאת משלוותו, ולעסוק בצרכי ציבור.
ש. מה הנמשל של העצים שבאו לאטד בבקשה שיסכים להיות עליהם מלך ?
ת. הנמשל הוא אבימלך, שאנשי שכם ומילוא רצו שהוא ימלוך עליהם.
ש. מה מזהיר יותם את אנשי שכם ומילוא ?
ת. יותם הוכיח את האנשים שהמליכו את אבימלך, על שהם כפרו בטובתו של גדעון, שהציל אותם מידי המדיינים, ועל שעזרו לאבימלך להרוג את בניו של גדעון. יותם הזהיר אותם שאם לא יהיו נאמנים לאבימלך, הוא יהרוג אותם, והם יהרגו אותו. כמו במשל על האטד.
ש. להיכן ברח יותם בסוף דבריו, ומדוע ?
ת. יותם ברח למקום שנקרא 'בארה', על שם הבאר שהייתה שם. יותם חשש שאבימלך יהרוג אותו.
ש. כיצד מלך אבימלך על אנשי שכם ורבים מבני ישראל ?
ת. אבימלך הטיל פחד ושררה על כולם, ומלך בגאווה שלוש שנים.
ש. מה נתן הקב"ה בלב אנשי שכם ?
ת. הקב"ה נתן בלב אנשי שכם, שנאה על אבימלך, והם חדלו מלקבל את מרותו.
ש. מה תכננו אנשי שכם לעשות לאבימלך ?
ת. אנשי שכם תכננו להרוג את אבימלך, הם שמו לו מארבים בראשי הערים, כדי לתופסו ולהורגו.
ש. מה אמר געל בן עבד לאנשי שכם ?
ת. געל בן עבד אמר לאנשי שכם "מי זה אבימלך שנשמע בקולו ? הלא אבימלך לא עשה שום דבר טוב לשכם, אנחנו צריכים לעבוד את אנשי חמור, שהיה נשיא שכם בימים קודמים, כי הם דאגו לעיר".
ש. מי היה זבול ?
ת. זבול היה הפקיד שמינה אבימלך להיות ממונה על שכם.
ש. מה אמר געל בן עבד לזבול ?
ת. געל בן עבד אמר לזבול  "תמסור לאבימלך שייקח את כל חייליו, ויבוא להילחם נגדי"
ש. כיצד הגיב זבול ?
ת. זבול כעס מאוד על געל בן עבד שקורא לו למלחמה, זבול שלח שליחים בסתר לאבימלך, שיאמרו לו להתכונן למלחמה עם געל בן עבד.
ש. כמה מחנות היו עם אבימלך כשארב לעיר שכם ?
ת. ארבע מחנות.
ש. מה ענה זבול לגעל כששאל אותו מי האנשים הרבים שמתקרבים לעיר שכם ?
ת. זבול ענה לגעל "אלו לא אנשים, אלא רק צל הרים הנראים כאנשים" זבול רצה להטעות את געל, שלא יתכונן להילחם עם אבימלך.
ש. מה אמר זבול לגעל לאחר שזיהה את חייליו של אבימלך ?
ת. זבול אמר לגעל "אל תברח עכשיו מאבימלך, שהרי אתה התרברבת שתילחם, ותנצח את אבימלך".
ש. האם געל נלחם באבימלך ?
ת. געל יצא להילחם באבימלך, אך אבימלך רדף אחריו, וגעל פחד ממנו וברח מפניו.
ש. מה קרה לאנשי שכם שבאו להילחם באבימלך ?
ת. רבים מאנשי שכם נהרגו במלחמה, וחלק מהאנשים ברחו חזרה לעיר, וסגרו אחריהם את השער, שאבימלך לא יוכל להיכנס.
ש. מה עשה זבול לגעל ?
ת. לאחר שגעל הובס ונמלט מאבימלך, איבד את אהדת אנשי שכם, זבול סילקו משכם.
ש. מה עשו אנשי שכם יום לאחר המלחמה ?
ת. אנשי שכם פתחו את שערי העיר, והלכו לעבוד בשדות.
ש. מה עשה אבימלך כששמע שאנשי שכם פתחו את שערי העיר והלכו לעבוד בשדות ?
ת. אבימלך חילק את חייליו לשלוש קבוצות, קבוצה אחת שמרה על כניסת העיר, שאף אחד לא יצא ולא יכנס, ושאר הקבוצות נלחמו והרגו את האנשים שהיו בשדות.
ש. מה עשה אבימלך לאחר מכן ?
ת. אבימלך ואנשיו נכנסו לשכם, והרגו שם את אנשי העיר, שברו את הבתים, ושפכו מלח בכל העיר.
ש. מדוע אבימלך ואנשיו שפכו מלח בכל העיר ?
ת. אבימלך ואנשיו שפכו מלח בכל העיר לסימן, ששכם תישאר ארץ מלחה (ארץ מלוחה שאינה מצמיחה דבר), ולא תיושב עוד.
ש. מה עשו אנשי שכם שגרו סמוך למגדל ?
ת. אנשי שכם שגרו סמוך למגדל, שמעו שאבימלך הרג את אנשי שכם, מייד עלו לראש המגדל שהיה מבוצר היטב, כדי שאבימלך לא יהרגם.
ש. מה עשה אבימלך כשראה זאת ?
ת. אבימלך לקח גרזן, עלה להר צלמון, כרת משם ענף גדול, וציווה את חייליו לעשות כמוהו. לאחר מיכן ציווה את כולם להניח את הענפים למרגלות המגדל, ולשרוף את העצים כדי שיישרף המגדל.
ש. מה קרה לאנשים שהיו במגדל ?
ת. האנשים שהתבצרו במגדל מתו.
ש. כמה אנשים היו במגדל ?
ת. כאלף איש.
ש. להיכן הלך אבימלך לאחר מכן ?
ת. אבימלך הלך ליישוב בשם תבץ, והשתלט על היישוב.
ש. להיכן ברחו אנשי היישוב תבץ ?
ת. אנשי היישוב תבץ ברחו למגדל עוז.
ש. מה עשה אבימלך כשלא הצליח לפרוץ את דלתות המגדל ?
ת. אבימלך ניגש לפתח המגדל כדי לשורפו באש.
ש. מה קרה לאבימלך כשניגש לפתח המגדל ?
ת. אישה אחת שהייתה בראש המגדל, השליכה על אבימלך "פלח רכב" – (חלק מאבן הרחיים העליונה) על ראשו, ופצעה אותו אנושות.
ש. מה עשה אבימלך כשהרגיש שמותו קרב ?
ת. אבימלך ציווה את נושא כליו שיהרוג אותו, כדי שלא יאמרו שאישה הרגה אותו, ויהיה לו ביזיון גדול.
ש. מה עשו אנשי אבימלך כשראו אותו מת ?
ת. אנשי אבימלך הלכו לדרכם, ולא חיפשו להם מלך חדש.
ש. מדוע העניש הקב"ה את אבימלך שנהרג על ידי אישה ונערו ?
ת. אבימלך נענש על כך שהרג את אחיו.
ש. מדוע נענשו אנשי העיר שכם במיתה ?
ת. משום ששילמו לאבימלך כסף, ובכסף שכר חיילים שהרגו את אחיו.
ש. איזו קללה התקיימה בפרק זה ?
ת. קללתו של יותם, שאמר לאנשי שכם שאבימלך יהרוג אותם והם יהרגו אותו.
פרק י'
ש. איזה שופט שפט את ישראל לאחר מות אבימלך ?
ת. תולע בן פואה בן דודו.
ש. מאיזה שבט היה תולע ?
ת. משבט יששכר.
ש. כמה שנים שפט תולע את בני ישראל ?
ת. תולע שפט את בני ישראל עשרים ושלוש שנה.
ש. היכן נקבר תולע ?
ת. בעירו שמיר.
ש. איזה שופט שפט את בני ישראל לאחר מות תולע ?
ת. יאיר הגלעדי.
ש. מאיזה שבט היה  יאיר הגלעדי ?
ת. יאיר הגלעדי היה משבט מנשה.
ש. כמה שנים שפט יאיר הגלעדי את בני ישראל ?
ת. יאיר הגלעדי שפט את בני ישראל עשרים ושתים שנה.
ש. כמה בנים היו ליאיר הגלעדי ?
ת. ליאיר הגלעדי היו שלושים בנים.
ש. מה היה לכל בן ?
ת. לכל בן של יאיר הגלעדי היה עַיִר – סוס צעיר. ויישוב שבו גר עם משפחתו.
ש. כיצד קראו לכל היישובים של הבנים ?
ת. "חוות יאיר", על שם חוות יאיר בן מנשה שהיו גם בגלעד.
ש. היכן נקבר יאיר הגלעדי ?
ת. יאיר הגלעדי נקבר בעיר קמון שבגלעד.
ש. מה עשו בני ישראל לאחר מות יאיר הגלעדי ?
ת. בני ישראל הוסיפו לחטוא לקב"ה, ועבדו לשבעה סוגי אלילים שונים.
ש. אלו שבעה אלילים עבדו בני ישראל ?
ת. 1. בעלים – פסל בדמות אדם. 2. עשתרות – פסל בדמות צאן או אישה. 3. אלוהי ארם – פסל שאנשי ארם עבדו לו. 4. אלוהי צידון – פסל שאנשי צידון עבדו לו. 5. אלוהי מואב – פסל שאנשי מואב עבדו לו. 6. אלוהי עמון – פסל שאנשי עמון עבדו לו. 7. אלוהי פלשתים – פסל שאנשי פלשתים עבדו לו.
ש. ביד מי שלח הקב"ה את בני ישראל ?
ת. הקב"ה כעס על בני ישראל שעזבו את תורתו, ועבדו לאלוקים אחרים, ושלח עליהם את הפלשתים, ואת בני עמון.
ש. מתי החל שעבוד הפלשתים ובני עמון בבני ישראל ?
ת. מהשנה שמת יאיר.
ש. כמה שנים שיעבדו הפלשתים ובני עמון את בני ישראל ?
ת. שמונה עשרה שנה.
ש. אלו שבטים היו משועבדים לפלשתים ובני עמון ?
ת. כל השבטים שהיו בעבר הירדן – ראובן גד וחצי המנשה. וכן יהודה בנימין ואפרים.
ש. מה עשו בני ישראל לאחר שמונה עשרה שנה ?
ת. בני ישראל צעקו אל ה' בתפילה ואמרו "אנחנו יודעים שחטאנו לך, לכן הענשת אותנו בשעבוד הפלשתים והעמונים, חטאנו שהפסקנו לעבוד אותך, ולקיים את המצוות, ועבדנו עבודה זרה".
ש. מה אמר הקב"ה לבני ישראל ?
ת. הקב"ה אמר לבני ישראל "הלא שבע פעמים הגויים רצו להשמיד אתכם, אתם צעקתם אלי והושעתי אתכם מידם, במקום שתבינו שרק אני מושיע אתכם, ותעבדו לי, עזבתם אותי, ועבדתם אלוקים אחרים, לכן לא מגיע לכם שאושיע אתכם".
ש. על ידי מי אמר הקב"ה את הדברים לבני ישראל ?
ת. הקב"ה אמר את הדברים לבני ישראל על ידי נביא, ולא מפורש מי היה הנביא.
ש. מה ענו בני ישראל לקב"ה ?
ת. בני ישראל ענו לקב"ה "אנו יודעים שחטאנו לך, ולכן אנו מוכנים שתענישנו כראות עיניך, אך בעונשים שבאים ממך כגון: מחלות, בצורת, וכדומה. רק תציל אותנו מידי הגויים, שלא נענש על ידם, כי אין בהם רחמים, והם מוסיפים מרשעותם לענותנו, יותר משגזרת להענישנו".
ש. מה עשו בני ישראל כדי להראות לקב"ה שהם חוזרים בתשובה שלמה ?
ת. בני ישראל סילקו את כל האלילים והפסלים מביתם, ואת המחשבה עליהם ממוחם ומליבם, והחלו לעבוד את ה'.
ש. האם הקב"ה שמע לתפילות בני ישראל ?
ת. כן, הקב"ה ריחם על בני ישראל מרוב סבלם ושעבודם.
ש. מה עשו בני עמון כששמעו שבני ישראל רוצים למרוד בהם ?
ת. בני עמון קראו לכל החיילים שלהם לבוא להילחם יחד בבני ישראל .
ש. היכן חנו בני עמון ?
ת. בגלעד.
ש. היכן חנו בני ישראל ?
ת. במצפה.
ש. מה אמרו שרי גלעד לאנשיהם ?
ת. שרי גלעד אמרו "מי שיעמוד בראש הלוחמים להילחם בבני עמון, הוא יהיה למנהיג עלינו לאחר סיום המלחמה, על כל יושבי גלעד – שבטי גד ומנשה.     
פרק יא
ש. מי היה יפתח הגלעדי ?
ת. יפתח היה גיבור חייל.
ש. האם אימו של יפתח נישאה לגלעד אביו ?
ת. לא, אימו של יפתח לא נישאה בקידושין לגלעד אביו.
ש. מה עשו הבנים של גלעד שהולידה לו אשתו שנישאה אליו ?
ת. הבנים של גלעד, גרשו בכוח את יפתח, ואמרו לו "אתה לא תקבל נחלה מאבינו, משום שאימך לא התחתנה עם אבינו גלעד".
ש. האם היה מותר להם על פי דין לגרש את יפתח ?
ת. לא, יפתח היה אמור לקבל נחלה מגלעד, גם אם אימו לא נישאה לגלעד.
ש. להיכן ברח יפתח ?
ת. יפתח ברח למקום פורה וצומח, ליד מקורות מים.
ש. מי התאסף אל יפתח ?
ת. אנשים ריקים מתורה ומצוות הלכו אחריו לכל מקום.
ש. מי ביקש מיפתח לבוא לעזור לו במלחמה ?
ת. אנשי גלעד, ביקשו מיפתח שיעמוד בראש הלוחמים, ויעזור להם להילחם בבני עמון.
ש. מה שאל יפתח את אנשי גלעד ?
ת. יפתח שאל את אנשי גלעד "מדוע עכשיו כשאתם בצרה אתם נזכרים בי ? הרי אתם עזרתם לאחי לגרש אותי מגלעד, ואתם שונאים אותי, אם כן מדוע אעזור לכם במלחמה?".
ש. מה ענו אנשי גלעד ליפתח ?
ת. אנשי גלעד ענו ליפתח "בגלל שעכשיו אנחנו צריכים את עזרתך, לכן נתגמל אותך בזה שאתה תהיה לנו לראש, ותמשול בנו גם לאחר המלחמה".
ש. האם יפתח הסכים להצעה ?
ת. כן.
ש. מדוע כתוב וידבר יפתח את כל דבריו לפני ה' במצפה ?
ת. משום שהשכינה שורה על בני ישראל כשהם מתקבצים יחד.
ש.  מדוע שלח יפתח שליחים למלך עמון ?
ת. יפתח שלח שליחים למלך עמון שישאלו אותו "מדוע אתה בא להילחם עם יושבי גלעד, הרי אין בינינו שום דבר?".
ש. מה ענה מלך עמון לשליחים ?
ת. מלך עמון ענה לשליחים, שהסיבה שהוא בא להילחם עם בני ישראל, היא משום שבני ישראל כבשו ממנו את השטח מארנון עד היבוק ועד הירדן. אם בני ישראל יחזירו את השטח, הוא לא ילחם איתם.
ש. מה ענה יפתח למלך עמון על ידי השליחים ?
ת. יפתח ענה למלך עמון "הכנעני כבש ממך את הגלעד, ובני ישראל כבשו את הגלעד מהאמורי במלחמה, ולכן אין לך כל זכות לדרוש מאיתנו את גלעד".
ש. מה הייתה הטענה של יפתח למלך עמון ?
ת. יפתח שאל את מלך עמון "מדוע עמון לא דרשו את גלעד במשך שלוש מאות שנה שגלעד הייתה בידינו?".
ש. האם עמון התחשב בדברי יפתח ?
ת. לא, עמון קם להילחם עם בני ישראל.
ש. מה עשה יפתח כשמלך עמון קם להילחם עם בני ישראל ?
ת. הקב"ה השרה על יפתח רוח גבורה ואומץ לב, יפתח הלך לערי בני עמון, בעוד שמלך עמון וחייליו חונים בגלעד.
ש. מה נדר יפתח לקב"ה ?
ת. יפתח נדר לקב"ה, שאם הוא ינצח במלחמה את עמון, הוא יקריב קרבן את מי שיצא ראשון מפתח ביתו, בשובו מהמלחמה, אם אינו ראוי להקריבו קרבן, יהיה מופרש לה'.
ש. האם יפתח ניצח את בני עמון ?
ת. כן, הקב"ה נתן את בני עמון בידי יפתח, והוא ניצח אותם במלחמה.
ש. כמה ערים כבש יפתח מבני עמון ?
ת. עשרים ערים.
ש. מי יצא מפתח ביתו של יפתח כשחזר מהמלחמה ?
ת. ביתו היחידה של יפתח, יצאה לקראתו בתופים ובמחולות, מרוב שמחתה על ניצחונו על בני עמון.
ש. כיצד הגיב יפתח כשראה את ביתו יוצאת ראשונה מפתח ביתו ?
ת. יפתח קרע את בגדיו מרוב צער.
ש. מה אמרה לו ביתו של יפתח ?
ת. ביתו של פתח אמרה לו "תקיים את הנדר שהבטחת לקב"ה, שהרי הוא נתן בידך את בני עמון".
ש. מה ביקשה ביתו של יפתח ממנו ?
ת. ביתו של יפתח ביקשה ממנו שידחה את הנדר לעוד חודשיים, כדי שהיא תוכל ללכת עם נערותיה להרים, לבכות על שלא תוכל להינשא לאיש.    
ש. האם יפתח נענה לבקשתה ?
ת. כן.
ש. מה עשה יפתח לאחר חודשיים ?
ת. יפתח הפריש את ביתו מבני אדם, הניחה בבית בודד שתעסוק בעבודת ה' כל ימיה.
ש. האם ביתו של יפתח התחתנה ?
ת. לא, ביתו של יפתח לא נישאה לאיש כל חייה.
ש. מה עשו בנות ישראל כל ימי חייה של בת יפתח ?
ת. בנות ישראל הלכו לבקר את בת יפתח ארבעה ימים בשנה, לנחמה, ולחזק את רוחה.
ש. מדוע פינחס לא התיר את נדרו של יפתח ?
ת. משום שפינחס ויפתח לא רצו ללכת אחד לשני, פינחס אמר "יפתח צריך אותי, ואני אלך אצלו ?" יפתח אמר "אני ראש קציני ישראל, ואני אלך אצלו?".
ש. במה נענשו פינחס ויפתח שלא רצו ללכת אחד לשני ?
ת. יפתח מת בנטילת אברים, ופינחס ניטלה ממנו רוח הקודש.
פרק יב'
ש. מה הייתה הטענה של שבט אפרים ליפתח, ומה רצו לעשות לו ?
ת. אנשי אפרים באו ליפתח, וטענו כלפיו "מדוע לא קראת לנו כשנלחמת עם בני עמון?", אנשי אפרים רצו לשרוף את ביתו באש.
ש. מה ענה להם יפתח ?
ת. יפתח ענה לאנשי אפרים "במשך שמונה עשרה שנה שלט עלינו מלך עמון, ואתם לא באתם לעזור לנו להילחם נגדו, על אף שקראנו לכם לעזרה. לכן סיכנתי את עצמי, ונלחמתי עם עמון, ביחד עם אנשי גלעד, ו-ה' נתן אותם בידנו".
ש. האם אנשי אפרים השתכנעו מדבריו של יפתח ?
ת. לא, אנשי אפרים לא השתכנעו מדבריו, והתכוננו להילחם ביפתח, ואנשי גלעד.
ש. באיזו צורה זלזלו אנשי אפרים באנשי גלעד ?
ת. אנשי אפרים היו אומרים לאנשי גלעד "אינכם חשובים כמו שבט אפרים, ושבט מנשה שגרים בעבר הירדן המערבי, אתם פחותים מהם".
ש. כמה אנשים הרגו אנשי גלעד בשבט אפרים ?
ת. ארבעים ושנים אלף איש.
ש. את מה כבשו אנשי גלעד, ומדוע ?
ת. אנשי גלעד כבשו את המעברות של שבט אפרים, שדרכם נכנסים לנחלת אפרים מנהר הירדן. אנשי גלעד כבשו את המעברות, כדי לתפוס את אנשי אפרים שברחו במלחמה, ורצו לחזור לביתם.
ש. כיצד ניסו אנשי אפרים להינצל מאנשי גלעד ?
ת. אנשי גלעד היו שואלים את מי שהיה עובר במעברות "האם אתה משבט אפרים?" והם היו עונים "לא".
ש. כיצד תפסו אנשי גלעד את מי שהיה דובר שקר ?
ת. אנשי גלעד היו אומרים למי שהיה עובר במעברות "תאמר את המשפט – 'שיבולת הנער הזה אעבור'", אנשי אפרים היו אומרים "סיבולת", משום שלא היו יכולים להגיד את האות-ש, וכך היו נתפסים ונהרגים.
ש. כמה שנים שפט יפתח את בני ישראל ?
ת. שש שנים.
ש. היכן נקבר יפתח ?
ת. באחד מערי הגלעד.
ש. מה נאמר במדרש על יפתח ?
ת. המדרש אומר, שלפני מותו, יפתח חלה בשחין, ונתלשו אבריו, והיה הולך מעיר לעיר, וכל מקום שנתלש אחד מאבריו, קברוהו שם.
ש. מי שפט את בני ישראל לאחר יפתח ?
ת. איבצן – בועז.
ש. מאיזה שבט היה איבצן ?
ת. משבט יהודה.
ש. היכן התגורר איבצן ?
ת. בבית-לחם.
ש. כמה בנים ובנות היו לאיבצן ?
ת. לאיבצן היו שלושים בנים, ושלושים בנות.
ש. כמה שנים שבט איבצן את בני ישראל ?
ת. שבע שנים.
ש. היכן נקבר איבצן ?
ת. בבית-לחם.
ש. מי שפט את בני ישראל לאחר איבצן ?
ת. אילון הזבולוני, משבט זבולון.
ש. כמה שנים שפט אילון הזבולוני את בני ישראל ?
ת. עשר שנים.
ש. היכן נקבר אילון הזבולוני ?
ת. בעיר איילון, בארץ זבולון.
ש. מי שפט את בני ישראל לאחר אילון הזבולוני ?
ת. עבדון בן הלל.
ש. היכן התגורר עבדון בן הלל ?
ת. בעיר פרעתון.
ש. מאיזה שבט היה עבדון בן הלל ?
ת. משבט אפרים.
ש. כמה בנים היו לעבדון בן הלל ?
ת. ארבעים בנים, ושלושים בני בנים, שרכבו על שבעים עיירים – (סוסים צעירים).
ש. כמה שנים שפט עבדון בן הלל את בני ישראל ?
ת. שמונה שנים.
ש. היכן נקבר עבדון בן הלל ?
ת. בעיר פרעתון, בנחלת אפרים, בהרי השומרון.
פרק  יג'
ש. מה עשה הקב"ה לאחר שבני ישראל שוב חטאו לה' ?
ת. הקב"ה נתן את בני ישראל בידי הפלשתים.
ש. מהיכן הגיעו הפלשתים לארץ ישראל ?
ת. הפלשתים הגיעו מאיי הים – כרתים, קפריסין, ועוד.
ש. היכן התיישבו הפלשתים ?
ת. הפלשתים התיישבו בדרום, במישור החוף: באשדוד, אשקלון, ועזה.
ש. אל מי נגלה מלאך ה' ?
ת. מלאך ה' נגלה אל אשתו של מנוח.
ש. היכן התגורר מנוח ?
ת. מנוח התגורר ביישוב צרעה בנחלת דן.
ש. "ואשתו עקרה ולא ילדה" – מדוע הפסוק כופל בלשון ?
ת. משום שיש אישה שהיא עקרה לאחר שכבר ילדה, ויש אישה שלא יולדת אך אינה עקרה. אשתו של מנוח הייתה גם עקרה, וגם לא ילדה מעולם.
ש. באיזו דמות נגלה מלאך ה' אל אשתו של מנוח ?
ת. בדמות אדם רגיל.
ש. מה מבשר מלאך ה' לאשתו של מנוח ?
ת. מלאך ה' מבשר לאשתו של מנוח שהיא תלד בן, והבן יהיה נזיר לה', עוד בהיותו במעי אימו.
ש. מה צווה מלאך ה' את אשתו של מנוח ?
ת. מלאך ה' מצווה את אשתו של מנוח, שלא תאכל, ולא תשתה, דברים שאסורים לנזיר לאכול ולשתות.    
ש. מה מבשר מלאך ה' את אשתו של מנוח ?
ת. מלאך ה' אומר לאשתו של מנוח, שבנה ילחם בפלשתים, ויקל את העול של בני ישראל.
ש. כיצד תיארה אשתו של מנוח למנוח את מלאך ה' כשחזרה לביתה ?
ת. אשתו של מנוח אמרה לו "פגשתי בשדה איש נביא, שנראה כמו מלאך, והוא לא אמר לי את שמו".
ש. מה ביקש מנוח מהקב"ה ?
ת. מנוח ביקש מהקב"ה שישלח שוב את "הנביא", שיבוא לביתם, ויסביר להם כיצד לנהוג עם בנם שיוולד.
ש. האם הקב"ה שמע לתפילתו של מנוח ?
ת. כן, הקב"ה שלח שוב את המלאך לאשתו של מנוח, שהייתה בשדה.
ש. מה עשתה אשתו של מנוח כשהמלאך נגלה אליה בפעם השנייה ?
ת. אשתו של מנוח רצה לביתה, לספר למנוח שהנביא בא אליה שוב.
ש. מה שאל מנוח את המלאך ?
ת. מנוח שאל את המלאך כיצד לנהוג עם בנם שיוולד.
ש. מה ענה לו המלאך ?
ת. המלאך חזר על הדברים שאמר לאשתו של מנוח, שהבן יהיה נזיר לה' כבר במעי אימו, ואסור לה כבר עכשיו לשתות ולאכול דברים שאסורים לנזיר.
ש. מה ביקש מנוח מהמלאך ?
ת. מנוח ביקש מהמלאך שיבוא לביתו, כדי שיכין לו ארוחה מגדי עיזים.
ש. מה ענה המלאך למנוח ?
ת. המלאך ענה למנוח שהוא לא יאכל את ארוחתו, ועדיף שיקריב את גדי העיזים עולה לה'. המלאך רמז למנוח שהוא לא נביא, אלא מלאך. ולכן הוא לא אוכל.
ש. מה שאל מנוח את המלאך ?
ת. מנוח שאל את המלאך מה שמו והיכן הוא גר, כיוון שירצה להודות לו לאחר שבנו יוולד.
ש. מה ענה המלאך למנוח ?
ת. המלאך ענה למנוח ששמו הוא פלאי, אבל אין משמעות לשמו, משום שהוא מלאך, ובכל שליחות שמו מתחלף לפי השליחות.
ש. מה עשה מנוח עם גדי העיזים ?
ת. מנוח הניח את גדי העיזים על סלע, המלאך עשה נס, ומהסלע יצאה אש ששרפה את הקרבן.
ש. מה קרה למלאך כשהקרבן נשרף ?
ת. המלאך עלה יחד עם הלהבה לשמים.
ש. מה עשו מנוח ואשתו כשראו את המלאך עולה לשמים ?
ת. מנוח ואשתו נפלו על פניהם והשתחוו לה', כי הבינו שראו את מלאך ה'.
ש. מתי מנוח הבין שמלאך ה' דיבר איתו ולא נביא ?
ת. מנוח הבין שמי שמדבר איתו הוא מלאך ה', רק כשהמלאך עלה לשמים.
ש. מה אמר מנוח לאשתו ?
ת. מנוח אמר לאשתו "מות נמות כי ראינו את מלאך ה'".
ש. מה ענתה לו אשתו ?
ת. אשתו של מנוח ענתה לו "אם הקב"ה היה רוצה להמית אותנו, הוא לא היה לוקח מאיתנו את העולה, ולא היה מראה לנו את המלאך, ולא את הנס שהמלאך הוציא אש מהסלע, ולא היה מבשר לנו שיוולד לנו בן".
ש. כיצד קראו מנוח ואשתו לבן שנולד ?
ת. שמשון.
ש. במה ברך הקב"ה את שמשון ?
ת. הקב"ה ברך את שמשון במעלות חשובות יותר מאדם רגיל.
פרק יד'
ש. להיכן ירד שמשון מצרעה ?
ת. שמשון ירד מצרעה לתימנתה, מקום שישבו בו הפלשתים.
ש. מה ראה שמשון בתימנתה ?
ת. שמשון ראה אישה פלשתית.
ש. מה אמר שמשון להוריו כשחזר מתימנתה לצרעה ?
ת. שמשון אמר להוריו, שהוא ראה אישה פלשתית בתימנתה, והוא רוצה להתחתן איתה.
ש. מדוע שמשון רצה להתחתן עם האישה הפלשתית, הרי הוא לא דיבר איתה ולא שאל אותה אם היא רוצה להתחתן איתו ?
ת. כל המטרה של שמשון להתחתן עם פלשתית, זה כדי שתהיה לו סיבה אישית להכות בפלשתים, שהפלשתים לא יחשבו שהוא נלחם איתם בגלל שלטונם על בני ישראל, שמשון לא רצה לגרום למלחמה בין הפלשתים לבני ישראל.
ש. כיצד הגיבו הוריו של שמשון לבקשתו ?
ת. הוריו של שמשון ענו לו "מדוע אתה רוצה להתחתן עם פלשתית גויה, לא חסר בנות ישראל שתוכל להינשא להן?"
ש. מה ענה להם שמשון ?
ת. שמשון ענה להוריו "אני רוצה להתחתן דווקא עם האישה הפלשתית, משום שהיא מוצאת חן בעיני".
ש. מה אומרת הגמרא על זה ששמשון אמר "בעיני" ?
ת. הגמרא אומרת, ששמשון חטא בעיניו, ולכן נקרו הפלשתים את עיניו, כי היה לו לומר רק "אותה אני רוצה".
ש. מה לא ידעו הוריו של שמשון ?
ת. הוריו של שמשון לא ידעו, ששמשון מחפש אישה מבנות הפלשתים, כדי שתהיה לו סיבה להילחם בהם.
ש. להיכן הלכו שמשון והוריו ?
ת. שמשון והוריו הלכו לתימנתה, כדי לדבר עם הורי הנערה הפלשתית, לקחתה לשמשון.
ש. מדוע שמשון נפרד מהוריו כשהגיעו למקום שיש בו כרמים ?
ת. שמשון נפרד מהוריו כדי לעקוף את הכרמים, משום שאסור לו להיות בקרבת ענבים, משום נזירותו.
ש. מה פגש שמשון בדרכו ?
ת. שמשון פגש אריה צעיר, שואג לקראתו, ומתכוון לטורפו.
ש. מה עשה שמשון כשראה את האריה ?
ת. הקב"ה נתן לשמשון כוח גבורה, שמשון שיסע את פיו של האריה לשניים, והרג אותו בידיו.
ש. האם שמשון סיפר להוריו שהרג את האריה ?
ת. לא, שמשון לא סיפר להוריו את כוח הגבורה שנתן לו הקב"ה.
ש. האם הנערה הסכימה להתחתן עם שמשון ?
ת. כן.
ש. מה ראה שמשון כשהגיע שוב למקום שבו הרג את האריה ?
ת. שמשון ראה שבגופת האריה בנו הדבורים כוורת, שהייתה מלאה בדבש.
ש. מה עשה שמשון עם הדבש ?
ת. שמשון לקח בכף ידו מהדבש, ואכל ממנו. שמשון הביא להוריו לטעום מהדבש.
ש. מה עשה שמשון בתימנה ?
ת. שמשון ערך משתה, לכבוד הנישואין שלו עם הפלשתית.
ש. מה עשו הורי הפלשתית כשראו את המשתה ?
ת. הורי הפלשתית הזמינו שלושים פלשתים, שישתתפו במשתה.
ש. מה אמר שמשון לשלושים הפלשתים שהיו איתו במשתה ?
ת. שמשון אמר לשלושים הפלשתים "אני אחוד לכם חידה, אם תצליחו לפוטרה תקבלו כל אחד סדין מפשתן, וחליפה. אך אם לא  תצליחו לפטור את החידה, תצטרכו להביא לי כל אחד מכם סדין וחליפה".
ש. האם האנשים הסכימו לחידת שמשון ?
ת. כן.
ש. כמה זמן נתן שמשון לאנשים לפטור את החידה ?
ת. שמשון נתן לאנשים את שבעת ימי המשתה לפטור את החידה.
ש. מה הייתה החידה שחד שמשון לפלשתים ?
ת. שמשון חד להם כך "מהאוכל יצא מאכל ומעז יצא מתוק".
ש. מה פירוש החידה ?
ת. מיצור שאוכל יוצא דבר מאכל, ומיצור שהוא עז ומסוכן, יוצא דבר מתוק, כוונת שמשון בחידה היא, אריה שהוא עז יוצא ממנו דבש שהוא מתוק, והדבש יוצא מדבורים שהם אוכלים.
ש. מהיכן היה לפלשתים מושג לפטור את החידה, הרי הם אינם יודעים את מה שאירע לשמשון עם האריה ?
ת. שמשון ידע זאת, ולכן רמז להם "ומצאתם", כלומר, שמשון רמז להם שעליהם לחפש ברחובות העיר, כדי למצוא את פתרון החידה.
ש. האם הפלשתים הצליחו לפתור את החידה ?
ת. לא, במשך שלושה ימים הפלשתים חשבו וחקרו, אך לא הצליחו לפתור את החידה.
ש. מה עשו הפלשתים לאחר שלושה ימים ?
ת. ביום השלישי למשתה היה זה יום שבת, שמשון פרש מהפלשתים כדי לשמור את השבת, הפלשתים ניגשו אל הפלשתית, ואיימו עליה שאם לא תשכנע את שמשון לגלות לכולם את החידה, הם ישרפו אותה ואת משפחתה באש.
ש. מה עשתה אשת שמשון ?
ת. אשת שמשון הפלשתית בכתה, ואמרה לשמשון שהיא בוכה בגללו, משום שהוא לא סיפר לה את תשובת החידה, בגלל שהוא שונא אותה.
ש. מה ענה לה שמשון ?
ת. שמשון ענה לפלשתית "להורי לא סיפרתי את תשובת החידה ולך אספר ? אני חושש שאם אספר לך, התשובה תגיע לידי הפלשתים.
ש. מה עשה שמשון ביום האחרון של המשתה ?
ת. שמשון גילה לאשתו את תשובת החידה, משום שהיא הציקה לו מאוד.
ש. מה עשתה אשתו של שמשון לאחר שגילה לה את פתרון החידה ?
ת. אשתו של שמשון סיפרה לפלשתים את פתרון החידה.
ש. מה עשו הפלשתים כשאשתו של שמשון גילתה להם את פתרון החידה ?
ת. הפלשתים אמרו לשמשון את פתרון החידה, ביום השביעי, לפני שהשמש שקעה.
ש. הסבר "לולא חרשתם בעגלתי לא מצאתם חידתי" !
ת. שמשון עונה לפלשתים בדרך משל "לולא פיתיתם את אשתי שתספר לכם את פתרון החידה, לא הייתם פותרים בעצמכם את החידה".
ש. מה עשה שמשון לאחר מכן ?
ת. הקב"ה השרה על שמשון כוח גבורה, שמשון הלך לעיר אשקלון, הרג מהם שלושים אנשים, לקח את מלבושיהם, ונתן אותם לשלושים הפלשתים שפתרו לו את החידה.
ש. האם שמשון נשאר עם אשתו ?
ת. לא, שמשון כעס על אשתו שסיפרה לפלשתים את תשובת החידה, ולכן עזב אותה, וחזר לבית הוריו.
ש. מה עשה אביה של הפלשתית ?
ת. אביה של הפלשתית ראה ששמשון עזב אותה, ולכן נתן אותה לשושבין של שמשון. 
פרק טו'
ש. מה עשה שמשון לאחר שעברה תקופה מאז עזב את אשתו ?
ת. שמשון חזר לעיר תימנתה, כדי לחזור לאשתו, ולתת לה גדי עיזים מתנה.
ש. האם אביה של הפלשתית נתן לשמשון להיכנס לביתו ?
ת. לא.
ש. מדוע ?
ת. אביה של הפלשתית אמר לשמשון "חשבתי שאתה כועס על ביתי, על שגילתה את תשובת החידה לפלשתים, ועזבת אותה לעולם, לכן חיתנתי אותה עם השושבין שלך, ואתה לא יכל לחזור אליה".
ש. מה הציע אביה של הפלשתית לשמשון ?
ת. אביה של הפלשתית הציע לשמשון, להשיא אותו עם ביתו הקטנה, שהיא לא נישאה לאיש, וגם לא תספר סודותיו לפלשתים.
ש. מה ענה שמשון לאביה של הפלשתית ?
ת. שמשון ענה לאביה של הפלשתית "אני אעניש את הפלשתים, כיון שלקחו את אשתי, וחיתנוה לחברי".
ש. כיצד העניש שמשון את הפלשתים ?
ת. שמשון לקח שלוש מאות שועלים, קשר כל שני שועלים בזנבותיהם, והניח באמצע הקשר לפיד, שמשון הדליק את הלפידים, השועלים החלו לברוח, ובדרכם שרפו את התבואה של הפלשתים.
ש. מדוע שמשון בחר לצוד דווקא שועלים ?
ת. משום ששועלים יכולים ללכת גם לאחור, וכך הלפידים יישארו בזנבותיהם ולא יפלו.
ש. מה הפירוש "גדיש" "קמה" ?
ת. גדיש: תבואה שכבר נקצרה, ומונחת חבילות אחת על רעותה. קמה: תבואה שטרם נקצרה.
ש. מה עשו הפלשתים כששמעו ששמשון שרף להם את התבואה ?
ת. הפלשתים הבינו, ששמשון שרף להם את התבואה, בגלל שחותנו לקח את אשתו והשיאה לחבירו, הפלשתים כעסו על חותנו של שמשון, ושרפו אותו ואת אשת שמשון באש.
ש. מה עשה שמשון לפלשתים לאחר ששרפו את חותנו ואשתו באש ?
ת. שמשון הכה את הפלשתים מכה גדולה, שמשון הכה את רוכבי הסוסים ואת חיל הרגלים.
ש. להיכן הלך שמשון לאחר מכן ?
ת. שמשון הלך לישוב עיתם.
ש. מדוע הפלשתים התאספו וחנו ליד ערי יהודה ?
ת. כדי לחפש את שמשון ולהכותו.
ש. מה שאלו אנשי יהודה את הפלשתים ?
ת. אנשי יהודה שאלו את הפלשתים "מדוע אתם באים אלינו למלחמה, הרי אנחנו נאמנים לכם?".
ש. מה ענו הפלשתים לאנשי יהודה ?
ת. הפלשתים ענו לאנשי יהודה "לא באנו להרע לכם, אלא רק לאסור את שמשון, להכות אותו מכה חזקה כמו שהכה אותנו".
ש. מה עשו אנשי יהודה ?
ת. אנשי יהודה שלחו שלושת אלפים איש לשמשון, ושאלו אותו "מדוע התגרתה בפלשתים, הרי אתה יודע שהם מושלים בנו, ועכשיו שאתה מתגרה בהם הם יכולים להרע לנו יותר?".
ש. מה ענה להם שמשון ?
ת. שמשון ענה לאנשי יהודה "כל המלחמה שיש לי עם הפלשתים זה ביני לבינם, בגלל שהם שרפו את חמי ואשתי, לכן זה לא נוגע לכלל ישראל, ואסור לכם להורגני מדין רודף".
ש. מה ענו לו אנשי יהודה ?
ת. אנשי יהודה ענו לשמשון "אנחנו לא נהרוג אותך, אלא רק נמסור אותך בידי הפלשתים, והם יענישוך".
ש. מה ביקש שמשון מאנשי יהודה ?
ת. שמשון ביקש מאנשי יהודה, שישבעו לו שהם לא יהרגו אותו, אלא רק ימסרו אותו בידי הפלשתים.
ש. האם אנשי יהודה נשבעו לשמשון ?
ת. כן.
ש. כיצד תפסו אנשי יהודה את שמשון ?
ת. אנשי יהודה קשרו את ידיו של שמשון בשני חבלים חדשים וחזקים, כדי שלא יברח.
ש. מדוע שמשון לא התנגד לאנשי יהודה ?
ת. שמשון לא התנגד לאנשי יהודה, משום שהקב"ה נתן לו כוח גבורה רק כדי להכות בפלשתים, ולא כדי להילחם נגד בני ישראל.
ש. מה קרה כששמשון פגש את הפלשתים ?
ת. הקב"ה עשה נס, והחבלים שהיו על ידיו נעשו כחבלים מפשתים, שנשרפו באש, והם כמו אפר, שמשון השתחרר מהחבלים, והחל להכות את הפלשתים.
ש. עם מה הכה שמשון את הפלשתים ?
ת. שמשון מצא לחי טרי של חמור, ואיתה הרג אלף פלשתים.
ש. הסבר "בלחי החמור חמור חמרתיים" 
ת. שמשון אמר "בלחי אחד של חמור, עשיתי הרבה חמורים מתים, והם אלף הפלשתים שהרגתי".
ש. מדוע שמשון השליך את הלחי מידו ?
ת. שמשון רצה להראות, שהכוח שהיה לו להרוג אלף פלשתים, לא נבע מהלחי, אלא מהכוח שהקב"ה נתן לו.
ש. כיצד קרא שמשון למקום שהרג בו את הפלשתים ?
ת. שמשון קרא למקום "רמת לחי", על שם הנס שה' עשה לו, שהרג בלחי אחד אלף פלשתים.
ש. מה קרה לשמשון לאחר שהרג את הפלשתים ?
ת. שמשון נהיה צמא מאוד, לאחר המאמץ שהרג את הפלשתים.
ש. מה אמר שמשון לקב"ה ?
ת. שמשון אמר לקב"ה "אתה עשית לי נס, והצלחתי להרוג אלף פלשתים, עכשיו אני אמות בצמא?".
ש. מה עשה הקב"ה ?
ת. הקב"ה עשה נס, והוציא מים מהשקע שהשיניים של החמור שקועות בו, שמשון שתה מהמים, והחיה את נפשו.
ש. כיצד קרא שמשון למקור המים ?
ת. שמשון קרא למקור המים 'עין הקורא' על שם שהמים נוצרו משום שקרא לה'.
ש. כמה שנים שפט שמשון את בני ישראל ?
ת. שמשון שפט את בני ישראל עשרים שנה.
פרק טז'
ש. לאיזו עיר הלך שמשון והיכן לן ?
ת. שמשון הלך לעיר עזה, של הפלשתים, ולן אצל אישה שיש לה פונדק ללינת לילה.
ש. מי שמעו ששמשון נכנס לעירם ?
ת. אנשי העיר עזה, שמעו ששמשון נכנס לעירם.
ש. מה עשו אנשי העיר עזה כששמעו ששמשון נכנס לעירם ?
ת. אנשי העיר עזה הסתובבו בעיר לחפש את שמשון ולא מצאוהו, אנשי העיר עזה ארבו לשמשון בשער העיר כל הלילה.
ש. מתי שמשון בא לצאת מהעיר ?
ת. שמשון בא לצאת מהעיר בחצות הלילה.
ש. מה ראה שמשון בשער העיר כשבא לצאת מהעיר ?
ת. שמשון ראה את שער העיר נעול.
ש. האם שמשון יכל לשבור את השער הנעול ?
ת. כן.
ש. מדוע שמשון לא שבר את השער ?
ת. שמשון לא שבר את השער, מפני שרצה להראות לפלשתים את גבורתו שיפחדו ממנו.
ש. מה עשה שמשון לשער העיר ?
ת. שמשון עקר את דלתות שער העיר, הניחן בכתפיו, ועלה לראש ההר, הצופה על פני העיר חברון.
ש. את מי אהב שמשון לאחר מכן ?
ת. שמשון אהב אישה פלשתית ששמה דלילה.
ש. מדוע קראו לדלילה בשם זה ?
ת. משום שדיללה את שמשון, דיללה את כוחו, את ליבו, ואת מעשיו.
ש. מי ניגש אל דלילה ?
ת. סרני הפלשתים – קציני ערי הפלשתים.
ש. מה אמרו הסרנים לדלילה ?
ת. הסרנים אמרו לדלילה "תגלי את סוד כוחו של שמשון, אנחנו נתפוס אותו, נענה אותו ולא נהרגהו, ועבור זה נשלם לך כל אחד אלף מאה סלעים מכסף".
ש. כמה סרני פלשתים היו ?
ת. חמישה סרנים.
ש. מה ענה שמשון לדלילה כששאלה אותו מה סוד כוחו ?
ת. שמשון ענה לדלילה "אם יקשרו אותי בשבעה חבלים דקים ולחים, אהיה חלש כמו כל אדם, ולא אוכל לקרעם".
ש. מה עשו הסרנים כששמעו את סוד כוחו של שמשון ?
ת. סרני הפלשתים הביאו לדלילה שבעה חבלים דקים ולחים, שתקשור אותו בהם, הסרנים התחבאו בחדר ליד, לראות אם שמשון יצליח לנתק את החבלים ממנו".
ש. מה עשתה דלילה לאחר שקשרה את שמשון בחבלים ?
ת. דלילה קשרה את שמשון בחבלים כשישן, ולאחר מכן אמרה לו "פלשתים עליך שמשון", שמשון שמע זאת, ומיד קם והסיר מעליו את החבלים בקלות.
ש. מה אמרה דלילה לשמשון לאחר שהבינה שלא אמר לה את האמת על סוד כוחו ?
ת. דלילה אמרה לשמשון "שיקרת לי, ולא אמרת לי את האמת על סוד כוחך"
ש. מה ענה שמשון לדלילה ?
ת. שמשון ענה לדלילה "אם יקשרו אותו בעבותים (חבלים חזקים העשויים משזירה של שלושה חבלים) חזקים וחדשים, אז אהיה כאחד האדם, ולא אהיה בי כוח גדול.
ש. מה עשתה דלילה לאחר ששמשון גילה לה את סוד כוחו ?
ת. דלילה קשרה את שמשון בעבותות חזקות וחדשות, ואמרה לשמשון "פלשתים עליך שמשון", שמשון הצליח בקלות לקרוע את החבלים, ולהסיר אותם מעליו.
ש. מה אמרה דלילה לשמשון לאחר שהבינה שלא אמר לה את האמת על סוד כוחו ?
ת. דלילה כעסה על שמשון ששוב לא אמר לה את סוד כוחו, ושוב ביקשה ממנו שיגלה לה את סוד כוחו.
ש. מה ענה שמשון לדלילה ?
ת. שמשון ענה לדלילה "אם יקשרו את שבע קצוות שערות ראשי לתוך עץ שאורגים בו את השתי, בצורה כזו ששער ראשי ישמש כחוטי הערב, ויהיה ארוג עם חוטי השתי, הקשורים לעץ המתכת, אז אהיה כשאר אדם ולא יהיה בי כוח גדול".
ש. מה עשתה דלילה לאחר ששמשון גילה לה את סודו ?
ת. דלילה קשרה שבע קצוות משערות ראשו במסכת (עץ שאורגים בו את השתי), ותקעה יתד בשערותיו, ואת היתד תקעה בקרקע.
ש. האם שמשון הצליח להשתחרר מהיתד ?
ת. כן.
ש. מה עשתה דלילה לאחר שהבינה ששמשון לא אמר לה את האמת על כוחו שלוש פעמים ?
ת. דלילה כעסה על שמשון, והציקה לו ימים רבים על כך.
ש. האם שמשון גילה לדלילה את סוד כוחו ?
ת. כן, שמשון הצטער מאוד שדלילה הציקה לו, וסיפר לה את סוד גבורתו.
ש. מה הסוד שסיפר שמשון על כוחו ?
ת. שמשון אמר לדלילה "כל כוחי נובע מהיותי נזיר, שלא קצצתי את שערות ראשי מעולם, אם אגלח את שערות ראשי, כוחי יסור ממני, ואחלש".
ש. מה עשתה דלילה שהבינה שמשון סיפר לה את האמת על סוד כוחו ?
ת. דלילה קראה לסרנים שיבואו להתחבא בביתה, כדי לתפוס את שמשון, כשהיא תגלח את שערות ראשו.
ש. מדוע דלילה הייתה צריכה לקרוא לסרנים, הרי הסרנים באו לדלילה בכל הפעמים שניסתה להחליש את שמשון ?
ת. הסרנים ראו שכבר פעמיים שמשון לא מגלה לדלילה את האמת, לכן בפעם השלישית כבר לא באו לביתה של דלילה, משום כך דלילה הוצרכה לקרוא להם.
ש. מה עשתה דלילה כשהגיעו הסרנים לביתה ?
ת. דלילה גרמה לשמשון לישון, וביקשה מאחד הסרנים שיעזור לה לגלח את שערותיו, ואז אמרה לשמשון "פלשתים עליך שמשון" שמשון ניסה לקום ולהילחם, אך כוחו נחלש ממנו.
ש. מה עשו הסרנים לשמשון ?
ת. הסרנים עקרו את עיניו של שמשון כדי שלא יוכל להכות בהם שוב.
ש. מה אמרו חז"ל על זה שהסרנים עקרו את עיני שמשון ?
ת. אמרו חז"ל "שמשון הלך אחר עיניו שאהב את דלילה, לפיכך נקרו הפלשתים את עיניו".
ש. להיכן לקחו הסרנים את שמשון ?
ת. הסרנים לקחו את שמשון לעיר עזה, קשרו אותו בשלשלאות מנחושת, והורו לו לטחון בריחים את החיטים לקמח בבית האסורים.
ש. מה עשו הפלשתים כששמשון היה אסור בבית האסורים ?
ת. הפלשתים עשו סעודה גדולה, להודות לאלוקיהם 'דגון', שעזר להם לתפוס את שמשון, 
ש. מה רצו הפלשתים לעשות לשמשון באמצע הסעודה ?
ת. הפלשתים רצו לקחת את שמשון לאמצע הרחבה, שישעשע אותם .
ש. היכן העמידו את שמשון שיצחק לפניהם ?
ת. הפלשתים העמידו את שמשון בין שתי העמודים שמחזיקים את כל הבניין.
ש. כמה אנשים היו בסעודה שערכו הפלשתים ?
ת. שלושת אלפים איש ואשה היו בסעודה שערכו הפלשתים.
ש. מה ביקש שמשון מהקב"ה ?
ת. שמשון ביקש מהקב"ה, שייתן לו את הכוח להפיל את העמודים בידיו, עליו ועל כל הפלשתים.
ש. הסבר "זכרני נא וחזקני נא" !
ת. שמשון התפלל לקב"ה, וביקש ממנו "זכרני נא – ששפטתי את בני ישראל עשרים שנה, ולא ביקשתי אפילו מאחד מהם העבר לי מקל זה ממקום למקום. וחזקני נא – תן לי את הכוח שנתת לי".
ש. הסבר את דברי הגמרא על המילים "משתי עיני מפלשתים" !
ת. שמשון ביקש מהקב"ה, תן לי שכר עיני שנעקרו, אחת בעולם הזה – כוח להפיל את העמודים, והשנייה תהיה מתוקנת לי לעתיד לבוא".
ש. האם שמשון הצליח להפיל את הבניין ?
ת. שמשון הצליח להפיל את עמודים, ולמוטט את הבניין, על כל הפלשתים שהיו שם.
ש. היכן שמשון נקבר ?
ת שמשון נקבר סמוך לקברו של אביו מנוח, בין צרעה לאשתאול.
ש. מדוע הפסוק אומר ששמשון שפט את בני ישראל עשרים שנה, הרי כבר נאמר זאת בנביא ?
ת. הנביא מציין שוב ששמשון שפט את בני ישראל עשרים שנה, משום שנחשב לו זמן שביו אצל הפלשתים כאילו שפט את בני ישראל, שהשפעתו עליהם הייתה חזקה גם בזמן שביו.
פרק יז'
ש.  מתי חל הסיפור המסופר בפרק זה ?
ת. הסיפור המסופר בפרק זה, חל שלוש מאות שנה לפני תקופת שמשון, בתחילת ימי עתניאל בן קנז, בעת שכושן רשעתיים מלך ארם, שלט על ישראל.
ש. על מי מסופר בפרק זה ?
ת. בפרק זה מסופר על מיכיהו מהר אפרים.
ש. על מה התוודה מיכיהו בפני אימו ?
ת. מיכיהו התוודה בפני אימו, שגנב ממנה אלף ומאה כסף סלעים.
ש. מה אמרה אימו של מיכיהו על מי שגנב ממנה את הכסף ?
ת. אימו של מיכיהו קיללה את מי שלקח ממנה את הכסף, ואמרה באזני מיכיהו את הקללה, כיוון שחשדה בו שלקח את הכסף.
ש. כיצד הגיבה אימו של מיכיהו כשהתוודה בפניה שגנב ממנה את הכסף ?
ת. אימו של מיכיהו אמרה לו "ברוך בני  לה', מכיוון שהתוודתה על הגניבה, הקללה לא תחול עליך, ותהיה ברוך לה'".
ש. מה ביקשה אימו של מיכה שיעשה עבורה בכסף ?
ת. אימו של מיכה אמרה לו "כשגנבו ממני את הכסף, הקדשתי את הכסף לה', לעשות ממנו פסל, שיקשר ביני לבין ה', לכן אני מבקשת ממך שתיקח את הכסף, ותעשה איתו פסל".
ש. מה ענה מיכיהו לאימו ?
ת. מיכיהו בהתחלה היה צדיק, ולכן סירב לבקשת אימו לעשות פסל מהכסף שבידו.
ש. מה עשתה אימו של מיכיהו ?
ת. אימו של מיכיהו לקחה מאתיים כסף, נתנה אותם לצורף, שיעשה עבורה פסל ומסכה.
ש. מה ההבדל בין פסל למסכה ?
ת. פסל: דמות אדם שעושים על ידי פיסול. מסכה: דמות אדם שעושים על ידי יציקה של כסף, זהב, או מתכת, לתוך תבנית מסוימת.
ש. "ויהי בבית מיכיהו" – איך מיכיהו הסכים להכניס את הפסל לביתו ?
ת. מיכיהו כבר נכשל, ולקח את הפסל והמסכה, והכניסם לביתו.
ש. "והאיש מיכה"  - הרי קראו לו מיכיהו ?
ת. הכתוב הוריד את אותיות י' ו-ו' משמו הקודם, משום שהם שמות של ה', כיוון שקלקל דרכיו.
ש. מה הקים מיכה ?
ת. מיכה הקים בית לעבודה זרה.
ש. מה עוד הכין מיכה ?
ת. מיכה הכין אפוד – כעין כיסוי לחלק העליון של הפסל. ותרפים – פסלים קטנים בדמות אדם שמדברים על ידי קסמים.
ש. לאיזה תפקיד מינה מיכה את אחד מבניו ?
ת. מיכה מינה את אחד מבניו, שיהיה אחראי להקריב קרבנות לפסילים ולעבוד אותם.
ש. מה הייתה האווירה באותה תקופה אצל בני ישראל ?
ת. באותה תקופה כשכושן רשעתיים שלט בארץ, לא היה מלך בישראל שמנע מבני ישראל לעבוד עבודה זרה, בני ישראל ישבו במחיצת הגויים, ולמדו ממעשיהם.
ש. "ויהי נער מבית לחם יהודה" מדוע הכתוב מציין את השבט שבנחלתו שכנה העיר בית לחם ?
ת. משום שהייתה עוד עיר בית לחם בנחלת זבולון, לכן אמר הכתוב שהכוונה לבית לחם שבנחלת יהודה.
ש. מה היה שמו של הנער מבית לחם ?
ת. שמו של הנער מבית לחם, היה יהונתן בן גרשום בן משה.
ש. מאיזה שבט היה יהונתן ?
ת. משבט לוי.
ש. "ממשפחת יהודה" מדוע הכתוב מייחס את יהונתן למשפחת יהודה הרי יהונתן היה לוי ?
ת. מכיוון שיהונתן עבד עבודה זרה כמו מנשה, שהיה משבט יהודה, לכן הכתוב ייחסו למשפחת יהודה.
ש. מדוע יהונתן עזב את עירו בית לחם ?
ת. יהונתן לא מצא פרנסה בעירו בית לחם, ולכן הלך לחפש פרנסה במקום אחר.
ש. היכן שהה יהונתן בדרכו לחפש פרנסה ?
ת. יהונתן שהה בהר אפרים, והגיע לבית מיכה.
ש. מה הציע מיכה ליהונתן ?
ת. מיכה הציע ליהונתן שיעבוד אצלו בתור אב – שייעץ לו על מעשיו. וכהן – שיהיה אחראי על הקרבת הקרבנות לפסלים.
ש. מה הציע מיכה ליהונתן עבור עבודתו ?
ת. מיכה הציע ליהונתן עבור עבודתו, עשרה סלעים כסף, בסוף השנה עבור כל השנה. בגדים – לפי מה שהיה רגיל ללבוש, ומחייה – אוכל ושתייה.
ש. האם יהונתן הסכים להצעת מיכה ?
ת. כן.
ש. כיצד התייחס מיכה ליהונתן ?
ת. מיכה התייחס ליהונתן כמו אחד מבניו.
ש. מה אמר מיכה לאנשי ביתו ?
ת. מיכה אמר לאנשי ביתו "עכשיו אני יודע שהקב"ה ייטיב לי מכיוון שיהונתן הלוי משמש אצלי בתור כהן, והקב"ה בחר בלויים לעבוד אותו.
פרק יח'
ש. באיזו תקופה מסופר בפרק זה ?
ת. בתקופה שלאחר מות יהושע, לפני שעתניאל בן קנז שפט את בני ישראל.
ש. מדוע לשבט דן לא הייתה נחלה מספקת בארץ ישראל ?
ת. משום ששבט דן קיבל נחלה בין השבטים: יהודה, אפרים, ובנימין. ובנחלתו ישבו האמוריים. שבט דן לא הצליחו לכבוש את נחלתם היכן שישבו האמוריים, לכן פנו צפונה לעיר לשם, כבשוה, והתנחלו בעיר ובסביבותיה.
ש. כיצד קראו שבט דן לעיר לשם לאחר שכבשוה ?
ת. שבט דן קראו לעיר לשם לאחר שכבשוה 'דן' על שם אביהם.
ש. מה שלחו אנשי שבט דן ממשפחתם ?
ת. אנשי שבט דן שלחו חמישה אנשים ממשפחתם, איש אחד מכל משפחה, לרגל את הארץ, שיחפשו את המקום שהובטח לדן.
ש. הסבר: "מקצותם" "אנשי חיל" !
ת. מקצותם: מהקצינים והחשובים שבהם. בני חיל: חכמים וגיבורים.
ש. באלו ערים שכנו שבט דן ויהודה ?
ת. שבט דן ויהודה שכנו בערים אשתאול וצרעה. היו ערים שחציים היה בנחלת דן, וחציים בנחלת יהודה, ובאמצעם עבר הגבול בין דן ליהודה.
ש. היכן עברו השליחים של אנשי שבט דן בדרכם לצפון הארץ ?
ת. השליחים עברו בדרכם אל הר אפרים, הגיעו עד בית מיכה, ולנו שם.
ש. מה שמעו השליחים כשהיו בבית מיכה ?
ת. השליחים שמעו קול מוכר, ששר בשירי הלויים, בבית האלוקים שעשה מיכה.
ש. אלו שאלות שאלו השליחים את הנער הלוי ששר את שירי הלויים ?
ת. השליחים שאלו את הנער: "א. מדוע עזבת את ביתך ובאת לכאן? ב. מה מלאכתך כאן ? ג. כמה משלמים לך על עבודתך ?".
ש. מה ענה הנער הלוי לשליחים ?
ת. הנער הלוי ענה לשליחים "מיכה ביקש ממני לשמש ככהן, ומשלם שכרי, ואני אכן משמש ככהן".
ש. מה ביקשו שלוחי דן מהנער הלוי ?
ת. שלוחי דן ביקשו מהנער הלוי שישאל בשבילם באפוד את ה', האם נמצא מקום שנעבור לדור בו, והאם נצטרך להילחם לכובשו.
ש. מה ענה הנער הלוי לשלוחי דן על פי ה' ?
ת. הנער הלוי שאל באפוד את ה', וענה לשלוחי דן "ה' ינחה אתכם בדרך הנכונה, ותצליחו בשליחותכם".
ש. להיכן הגיעו שלוחי דן ?
ת. שלוחי דן הגיעו לעיר לשם.
ש. מה ראו שלוחי דן אצל אנשי לשם ?
ת. שלוחי דן ראו את אנשי לשם שהם ישובים לבטח, ואין מי שמתנכל להם, או בא להילחם בהם.
ש. "כמשפט הצידונים" הסבר !
ת.  כמו העם שיושב בצידון בשקט, ואין מי שיפר את שלוותו, כך אנשי לשם יושבים בשקט, ואין מי שיפר את שלוותם.
ש. מדוע אנשי לשם לא פחדו שיבואו להילחם בהם ?
ת. משום שהם היו חזקים, ועירם הייתה מבוצרת.
ש. "ואין מכלים דבר בארץ" – הסבר !
ת. אין בעיר לשם עניים שמתביישים, וזקוקים לבקש עזרה.
ש. "יורש עצר" – הסבר !
ת. אין להם מלך שילחם בעדם.
ש. האם העיר צידון הייתה קרובה לעיר לשם ?
ת. לא, העיר צידון הייתה רחוקה מהעיר לשם, לכן לא יכלו לבוא לעזרתם כשילחמו בהם.
ש. האם לעיר לשם היה ברית עם עיר אחרת ?
ת. לא.
ש. מה אמרו שלוחי דן לאחיהם כשחזרו לצרעה ואשתאול עירם ?
ת. שלוחי דן אמרו לאחיהם "נבוא כולנו להילחם באנשי לשם, משום שארצם טובה מאוד, יש שם שטח רב שיכל להספיק לכולנו, הם יושבים בארצם בביטחון, ואנחנו נירש אותם בקלות".
ש. כמה אנשי מלחמה עלו להילחם עם אנשי ליש ?
ת. שש מאות חיילים משבט דן, עלו להילחם עם אנשי ליש.
ש. אלו עוד אנשים נוספים עלו עם אנשי המלחמה לעיר ליש ?
ת. כל משפחות שבט דן, עלו עם מקניהם ורכושם לעיר ליש, מפני שהיו בטוחים שיירשו אותם.
ש. היכן חנו אנשי שבט דן ?
ת. אנשי שבט דן חנו סמוך לקריית יערים, שנמצאת בנחלת יהודה.
ש. כיצד קראו אנשי שבט דן למקום בו חנו ?
ת. אנשי שבט דן קראו למקום בו חנו 'מחנה דן'.
ש. להיכן המשיכו משם שש מאות החיילים של שבט דן ?
ת. שש מאות החיילים המשיכו להר אפרים, והגיעו לבית מיכה.
ש. מה עשו חמשת המרגלים של שבט דן בבית מיכה ?
ת. חמשת המרגלים שהיו בפעם הקודמת בבית מיכה, נכנסו למקום של העבודה זרה ולקחו משם את הפסלים, האפוד, התרפים, והמסכות.
ש. מדוע הנער הלוי לא התנגד למרגלים שלקחו את כל פסליו ?
ת. הנער הלוי לא התנגד למרגלים, משום שפחד משש מאות אנשי החייל שהיו בפחת הבית.
ש. מה שאל הנער הלוי את חמשת המרגלים ?
ת. הנער הלוי שאל את חמשת המרגלים "מדוע אתם לוקחים את הפסלים מביתי?".
ש. מה ענו חמשת המרגלים לנער הלוי ?
ת. חמשת המרגלים ענו לנער הלוי "תשתוק ואל תדבר, בוא עימנו לכבוש את העיר ליש, ותשמש עבור כל שבט דן ככהן, שזה עדיף לך מאשר להיות כהן רק של איש אחד.
ש. האם הנער הלוי הצטרף לשבט דן ?
ת. כן.
ש. מדוע אנשי החייל שמו את שאר האנשים משבט דן ואת מקניהם לפניהם ?
ת. משום שאנשי החיל לא רצו שאנשי מיכה יבואו להילחם איתם, ויהרגו את הנשים והטף, או יגנבו להם את רכושם. הם העדיפו להיות מאחור כדי להילחם עם אנשי מיכה.
ש. מה עשו אנשיו ושכניו של מיכה כשהבינו שכל פסליהם נגנבו ?
ת. אנשי מיכה רדפו אחר שבט דן והשיגום.
ש. מה ענו שבט דן למיכה שטען בפניהם מדוע גנבו לו את הפסלים ?
ת. שבט דן ענו למיכה "אל תבוא בטענות כלפינו, ואל תפנה למלחמה נגדנו, משום שיש בנו אנשי חייל שיכולים להרוג אתכם, ולכן עדיף לכם לחזור לבתיכם".
ש. האם מיכה נלחם עם שבט דן ?
ת. לא, מיכה פחד מאנשי החייל שבשבט דן, ולא נלחם עימהם.
ש. האם שבט דן הצליחו להוריש את אנשי העיר ליש ?
ת. כן, אנשי שבט דן נלחמו עם אנשי העיר ליש, הרגו אותם, ואת עירם שרפו באש.
ש. כיצד קראו אנשי שבט דן לעיר ליש לאחר שכבשוה והתיישבו בה ?
ת. אנשי שבט דן קראו לעיר ליש בשם 'דן' על שם דן אביהם ראש השבט.
ש. מה עשו אנשי שבט דן עם פסל מיכה ?
ת. אנשי שבט דן שמו את פסל מיכה בבית עירם דן.
ש. "ויהונתן בן גרשון בן מנשה" – מדוע הכתוב אומר מנשה ולא משה ?
ת. משום כבודו של משה, הכתוב הוסיף עוד אותו בשמו.
ש. עד מתי שימשו יהונתן ובניו כוהנים את שבט דן ?
ת. עד הגלות הראשונה בימי סנחריב, 334 שנים מאוחר יותר.
ש. עד מתי פסל מיכה היה קיים אצל שבט דן ?
ת. פסל מיכה היה קיים כל ימי המשכן בשילה.
פרק יט'
ש. "ויהי בימים ההם" – באלו ימים מדובר ?
ת. בימים שכושן רשעתיים מלך ארם שיעבד את בני ישראל, ועתניאל בן קנז עדיין לא שפט את ישראל.
ש. "ומלך אין בישראל" – מדוע הכתוב מציין זאת ?
ת. הכתוב מציין זאת כדי לומר שאם היה מלך, אנשי הבליעל לא היו מעיזים לעשות מה שעשו, כי היו מפחדים מהמלך, או שהיו עושים זאת, אך המלך היה מענישם מיד.
ש. היכן גר האיש הלוי שעליו מספר הנביא ?
ת. האיש הלוי היה גר בריכתי הר אפרים.
ש. מה הפירוש בירכתי הר אפרים ?
ת. בקצה הצפוני של נחלת אפרים.
ש. מה הפירוש פילגש ?
ת. אדם שלוקח אישה בלי חופה וקידושין.
ש. מהיכן לקח האיש הלוי את אשתו הפילגש ?
ת. מבית לחם ששכנה בנחלת יהודה.
ש. מדוע הפילגש עזבה את בעלה והלכה לבית אביה ?
ת. משום שפעם אחת מצא הבעל זבוב בתבשילו והבליג, ופעם שניה מצא שערה בתבשילו וכעס עליה, והזכיר לה גם את הזבוב שמצא בתבשיל הראשון, ובגלל צעקותיו עזבה אותו.
ש. מה המוסר הסכל שמלמדת הגמרא מסיפור זה ?
ת. הגמרא אומרת "מכאן אנו למדים, שלעולם אל יטיל אדם אימה יתירה בתוך ביתו" שהרי מעשה פילגש בגבעה התחיל מכך שבעלה הטיל עליה אימה יתירה, ולבסוף נפלו כמה רבבות מישראל.
ש. כמה זמן הייתה הפילגש בבית אביה ?
ת. ארבעה חודשים.
ש. מה עשה האיש הלוי לאחר ארבעה חודשים ?
ת. האיש הלוי הגיע לביתה של הפילגש, עם נערו ואם שתי חמורים, חמור אחד עבורו, והשני עבורה, שתשוב עימו.
ש. כמה ימים הצליח אבי הפילגש לשכנע את האיש הלוי להישאר ללון בביתו ?
ת. חמישה ימים.
ש. מה הציע העבד לאיש הלוי כשהגיעו לעיר של היבוסים ?
ת. העבד הציע לאיש הלוי, שילונו בעיר של היבוסים בלילה.
ש. מה ענה האיש הלוי להצעתו של הנער ?
ת. האיש הלוי ענה לנער "לא נלין בעיר של היבוסים, מחשש שיפגעו בנו, נלך לעיר גבעה בבנימין, ושם נלון".
ש. מדוע האיש הלוי ונערו ישבו ברחובה של העיר גבעה ?
ת. משום שלא מצאו פונדק ללון בו, לכן ישבו ברחוב העיר, בציפייה שעובר אורח יזמינם לביתו.
ש. האם אנשי הגבעה הציעו לאיש הלוי מקום ללון בו ?
ת. לא, כל העוברי אורח שעברו ליד האיש הלוי, לא הציעו לו מקום ללון.
ש. מי לבסוף הכניס את האיש הלוי אליו הביתה ללון ?
ת. איש זקן משבט אפרים שגר בגבעה, ראה את האיש הלוי, והבין שאין לו מקום ללון, לכן הציע לו ללון בביתו.
ש. מה עשו אנשי העיר כששמעו שהזקן מארח אורחים בביתו ?
ת. חלק מאנשי העיר שהיו בני בליעל, הקיפו את ביתו של הזקן, ודרשו ממנו להוציא את האיש הזקן, כדי שהם ידעו אותו במשכב.
ש. מדוע על אנשי הגבעה לא נגזר שתתהפך עירם כמו אצל אנשי סדום ?
ת. משום שבסדום חוקקו חוקים נגד הכנסת אורחים, ואנשי סדום באו ללוט בשם חוק זה, על כך נענשו כולם. אך אצל אנשי הגבעה, אותם אנשי בליעל עשו זאת משום תאוות ליבם, ולא משום שכך חוקי העיר.
ש. מה אמר הזקן לאנשי הבליעל ?
ת. הזקן אמר לאנשי הבליעל "אל תקלקלו את מצוות הכנסת אורחים שקיימתי עם אורחי, ואל תעשו את המעשה החמור הזה לשכב עם אורחי, שהתורה אוסרת את התועבה הזאת, והחוטאים עונשם בכרת".
ש. מה הציע הזקן לאנשי הבליעל במקום האיש הלוי ?
ת. הזקן הציע לאנשי הבליעל את ביתו, ואת הפילגש, שאינן אסורות באיסור אשת איש.
ש. האם אנשי הבליעל נענו להצעה ?
ת. לא, אנשי הבליעל לא הסכימו לשמוע לזקן שיוציא את ביתו ואת הפילגש במקום האיש הלוי.
ש. מה עשה הזקן לאחר סירובם של אנשי הבליעל ?
ת. הזקן תפס בכוח את הפילגש, והוציא אותה החוצה לאנשי הבליעל.
ש. מה עשו אנשי הבליעל לפילגש ?
ת. אנשי הבליעל התעללו בפילגש כל הלילה, ורק לפנות בוקר שלחו אותה לבית הזקן.
ש. מה קרה לפילגש כשהגיעה לפתח ביתו של הזקן ?
ת. הפילגש התמוטטה בפתח הבית של הזקן, ומתה.
ש. מה עשה האיש הלוי כשהבין שהפילגש מתה ?
ת. האיש הלוי לקח את הפילגש על חמורו לביתו, ושם לקח את המאכלת (סכין גדולה), חתך את גופה של הפילגש לשנים עשר חלקים, ושלח כל חלק לכל שבט מישראל.
ש. כיצד הגיבו השבטים כשראו חלק מגופתה של הפילגש ושמעו את הסיפור על מותה ?
ת. כל השבטים אמרו "מיום שבני ישראל עלו מארץ מצרים, עד לאחר מות יהושע, לא קרה מקרה כזה חמור בעם ישראל".
פרק כ'
ש. היכן נקהלו כל שבטי ישראל ומדוע ?
ת. כל שבטי ישראל, חוץ משבט בנימין, נקהלו במצפה, צפונית לנחלת בנימין, כדי לדון מה לעשות באנשי בנימין, בעקבות מעשה פילגש בגבעה.
ש. כמה חיילים מנו שבטי ישראל ?
ת. שבטי ישראל מנו ארבע מאות אלף חיילים רגליים.
ש. מה שלחו שבטי ישראל לשבט בנימין ?
ת. שבטי ישראל שלחו לשבט בנימין שליחים, שיאמרו להם: "איך הגעתם למצב רוחני כזה, שיש בכם אנשים שעושים מעשים חמורים כאלה. עכשיו שנעשתה הנבלה בישראל, תסגירו לנו את אותם בני בליעל, שנמיתם, ונבער את הרע מישראל".
ש. האם מדין תורה מגיע לאותם אנשי בליעל עונש מוות ?
ת. לא, לאותם אנשי בליעל לא מגיע עונש מוות מדין תורה, משתי סיבות: א. הם לא התכוונו להמית את הפילגש. ב. הפילגש לא מתה מיד, אלא שלחו אותה, ואחר כך היא מתה מחולשתה.
ש. מדוע שבטי ישראל פסקו את דינם של אנשי הבליעל מוות ?
ת. שבטי ישראל עשו סייג לתורה, ובית דין רשאים להמית, לבל תהיה פרצה בישראל.
ש. האם שבט בנימין הסכימו לדברי השליחים ?
ת. לא, שבט בנימין לא רצו לשלוח את אנשי הבליעל בידי שאר השבטים, כיוון שמין הדין הם אינם חייבים מיתה, ולעשות סייג לתורה, מוטל על אנשי השבט, ולא על כלל ישראל.
ש. היכן נאספו בני בנימין למלחמה על שבטי ישראל ?
ת. בני בנימין התאספו בעיר גבעתה, והתכוננו להילחם בשאר השבטים, אם יצאו למלחמה נגדם, כדי להרוג את אנשי הבליעל.
ש. כמה חיילים היו משבט בנימין ?
ת. שבט בנימין מנה עשרים ושישה אלף ושבע מאות חיילים.
ש. כמה מתוך אותם חיילים היו איטרים בידם ?
ת. שבע מאות חיילים מכל חיילי שבט בנימין היו איטרים בידם.
ש. מה אומר הנביא על אותם חיילים שהיו איטרים ?
ת. הנביא מציין שכל אותם שבע מאות החיילים שהיו איטרים בידם, היו יודעים לקלוע מרחוק למטרה זעירה כשערה.
ש. להיכן הלכו ראשי בני ישראל ?
ת. ראשי בני ישראל הלכו למשכן ה' בשילה, כדי לשאול באורים ותומים, איזה שבט יעמוד בראש הלוחמים.
ש. מדוע לא שאלו ראשי השבטים האם להילחם עם שבט בנימין והאם ינצחו במלחמה ?
ת. ראשי השבטים לא שאלו האם להילחם עם שבט בנימין, והאם ינצחו במלחמה, משום שהיו בטוחים בצדקת המלחמה, וביכולתם לגבור על אנשי שבט בנימין.
ש. מה ענה הקב"ה לראשי השבטים באורים ותומים ?
ת. הקב"ה ענה לראשי השבטים, ששבט יהודה יצא בראש הלוחמים.
ש. מה קרה ביום הראשון למלחמה ?
ת. ביום הראשון למלחמה, הרגו אנשי שבט בנימין מבני ישראל, עשרים ושנים אלף איש.
ש. מה אומרת הגמרא בסנהדרין על זה שנהרגו במלחמה אנשים מבני ישראל ?
ת. הגמרא בסנהדרין אומרת, שבני ישראל נענשו על כך שמחו על כבוד בשר ודם- פילגש בגבעה, ולא מחו על כבוד שמים שנפגע – פסל מיכה. שהיה פסל בעיר גרב הסמוכה לשילה מרחק שלוש מילין.
ש. מה עשו זקני בני ישראל ?
ת. זקני בני ישראל עלו לשילה, ובכו שם לפני ה' עד הערב, על אותם חיילים מבני ישראל שנהרגו על ידי בנימין.
ש. מה שאלו זקני ישראל באורים ותומים ?
ת. זקני ישראל שאלו באורים ותומים, האם ראוי להמשיך להילחם עם שבט בנימין.
ש. מה ענה להם הקב"ה באורים ותומים ?
ת. הקב"ה ענה לזקני ישראל שימשיכו להילחם עם שבט בנימין.
ש. מה קרה ביום השני למלחמה ?
ת. ביום השני למלחמה, שבט בנימין הרגו עוד שמונה עשר אלף לוחמים מבני ישראל.
ש. מה עשו בני ישראל לאחר שנהרגו מהם עוד שמונה עשר אלף חיילים ?
ת. בני ישראל עלו למשכן בשילה בכו, צמו, העלו עולות ושלמים, והרהרו במה שחטאו שנהרגו מהם הרבה אנשים.
ש. מה שאלו בני ישראל באורים ותומים בפעם השלישית ?
ת. בני ישראל שאלו באורים ותומים האם לצאת הילחם שוב עם שבט בנימין.
ש. מה ענה להם הקב"ה באורים ותומים ?
ת. הקב"ה ענה להם, שיצאו להילחם עם שבט בנימין, ומחר ינצחום.
ש. כיצד תכננו בני ישראל להילחם עם שבט בנימין בפעם השלישית ?
ת. בני ישראל שמו מארבים של עשרת אלפים חיילים מאחורי העיר גבעה ומצדדיה, שבעת שבני בנימין יצאו מעירם לרדוף אחר בני ישראל, יכנסו האורבים לעיר וישרפוה.
ש. כיצד התחילה מלחמה ביום השלישי ?
ת. ביום השלישי למלחמה, בני ישראל באו להילחם עם שבט בנימין בפחת עירם כמו בימים הראשונים, בני בנימין רדפו אחר בני ישראל, והרגו מהם שלושים איש, בני ישראל ברחו מבני בנימין, במטרה שהם ירדפו אחריהם, וישאירו את העיר ריקה מחיילים, חלק מהחיילים שארבו מצדדי העיר יצאו ממחבואם, והחלו להילחם גם עם בני בנימין.
ש. כמה חיילים נהרגו מבני בנימין ?
ת. מבני בנימין נהרגו עשרים וחמישה אלף ומאה חיילים.
ש. מה עשו החיילים שארבו מאחורי העיר גבעה ?
ת. החיילים שארבו מאחורי העיר גבעה, נכנסו לעיר, השחיתו את כל אשר בה, ושרפו אותה באש.
ש. "ויעוללוהו במסילות" – הסבר !
ת. בני ישראל הרגו מבני בנימין מכת הרג, כעוללות שאחר הבציר, הנלקטים בידי עניים.
ש. כמה אנשים מבני בנימין הצליחו לברוח בהרים ולהסתתר שם ?
ת. שש מאות אנשים מבני בנימין, הצליחו לברוח למדבר, ולהסתתר שם מפני בני ישראל.
ש. כמה אנשים היו משבט בנימין ?
ת. בשבט בנימין היו ארבעים וחמישה אלף איש ואישה, את כולם הרגו בני ישראל, חוץ משש מאות בחורים שהצליחו לברוח למדבר.
ש. מה עשו בני ישראל בערי בנימין ?
ת. בני ישראל נכנסו לכל ערי בנימין, והרגו את כל מי שנמצא בעיר: בהמות, חיות, עופות, ואת הערים שרפו באש.
פרק כא'
ש. מה נשבעו בני ישראל כשהיו במצפה ותכננו להילחם עם בני בנימין ?
ת. בני ישראל נשבעו, לא לתת את בנותיהם לשבט בנימין, כיוון שהם מגנים על עושי תועבה.
ש. להיכן הלכו אנשי החיל מבני ישראל לאחר המלחמה ?
ת. אנשי החיל מבני ישראל, הלכו לאחר המלחמה לבית אל שבשילה, ישבו שם עד הערב, ובכו על כל ההרוגים במלחמה.
ש. מה בנו בני ישראל בשילה ? 
ת. בני ישראל בנו בשילה מזבח נוסף, והקריבו עליו קרבנות, כדי לרצות עצמם לפני ה', שיחוס וירחם עליהם.
ש. מה שאלו בני ישראל את הקהל בשילה ?
ת. בני ישראל שאלו את הקהל בשילה, האם יש מכל שבטי ישראל אנשים שלא היו במצפה, בשעה שנשבעו כולם לא לתת את בנותיהם לשבט בנימין.
ש. מה דינם של האנשים מבני ישראל שלא היו במצפה ?
ת. מצד אחד, אותם אנשים יכלים לתת את בנותיהם לשבט בנימין, שהרי לא היו בשבועה, וכך יוכלו להציל את שבט בנימין, שנשארו מהם רק גברים בלבד. מצד שני, הייתה שבועה נוספת, שמי שלא עלה למצפה יחד עם כל בני ישראל, צריך להורגו, ולכן אותם אנשים שלא היו במצפה, דינם מיתה.
ש. האם בני ישראל מצאו אנשים שלא היו כלל במצפה ?
ת. כן, היו אנשים מהעיר יבש, שנמצאת בגלעד, בעבר הירדן המזרחי, שלא היו במצפה.
ש. מה עשו בני ישראל כשנודע להם שאנשי יבש גלעד לא היו במצפה ?
ת. בני ישראל שלחו שנים עשר אלף חיילים ליבש גלעד, בציווי שיהרגו את כל הזכרים, ואת כל הנשים הנשואות, רק את הנשים הרווקות יחיו.
ש. כמה נערות בתולות מצאו אנשי החיל ביבש גלעד ?
ת. אנשי החייל מצאו ביבש גלעד, ארבע מאות נערות בתולות.
ש. להיכן הביאו אנשי החייל את הנערות ?
ת. אנשי החייל הביאו את הנערות הבתולות למחנה בשילה.
ש. מה שלחו בני ישראל לבני בנימין שהסתתרו בסלע רימון ?
ת. בני ישראל שלחו שליחים לבני בנימין שהסתתרו בסלע רימון, לומר להם שהם יכולים לצאת ממחבואם, מכיוון שלא יעשו להם כל רע.
ש. מה נתנו בני ישראל לשש מאות האנשים מבני בנימין שבאו אליהם מסלע רימון ?
ת. בני ישראל נתנו לבחורים מבני בנימין, את ארבע מאות הנערות הבתולות שנשארו בחיים מיבש גלעד, שיתחתנו איתן.
ש. מדוע היו עושים בזמנם חג ב-טו' באב ?
ת. משום שב-טו' באב הותרו השבטים להינשא אלו באלו, וגם משום שבתאריך זה כלו מתי מדבר מלמות, וחזר הדיבור ה' למשה.
ש. כיצד היו מציינים את היום הזה כיום חג ?
ת. ביום זה היו בנות ישראל יוצאות לכרמים לרקוד, והנערים היו בוחרים בהן לכלה.
ש. מה עשו זקני ישראל עם מאתיים הבחורים הנותרים מבני בנימין שלא נותרו להם נשים להינשא להן ?
ת. זקני ישראל יעצו לאותם בחורים מבני בנימין שלא נותרו להם נשים, ללכת בטו' באב לכרמים שבשילה, ולחטוף להם משם נערות מבני ישראל, כך לא תהיה תלונה על בני ישראל כיצד הם עברו על השבועה, ונתנו לבני בנימין את בנותיהם, משום שהם לא נתנו מרצון את בנותיהם, אלא אתם חטפתם את הנערות בכוח.
ש. מה עשו בני בנימין לאחר שמאתיים הבחורים לקחו להם נשים מהמחולות בכרמים ?
ת. בני בנימין חזרו לעירם, ובנו אותם מחדש לאחר שבני ישראל שרפום, והחלו ליישבן מחדש.

